**የአርባ ምንጭ ከተማ አስተዳደር**

**ፋይናንስ ጽ/ቤት**

**ከ2013 እስከ 2022 ዓ/ም**

የ10 ዓመት መሪ ዕቅድ

**ሀምሌ-2013 ዓ/ም**

**አ/ምንጭ**

**ክፍል አንድ**

**መግቢያ**

የከተማዉ አስተዳደር በሀገራችን፣ በከተማችን እየተካሄደ ያለውን ለውጥ ውጤታማ፣ ዘላቂ እና ተቋማዊ የማድረግ እንዲሁም የልማትና የመልካም አስተዳደር ሥራዎችን መወጣት የሚያስችልና የከተማችን ዕድገት በላቀ ደረጃ ለማፋጠን ከደረስንበት የዕድገት ደረጃ ጋር የሚጣጣም አደረጃጀት መፍጠር አስፈላጊ መሆኑ ታምኖበት በመንግስት የወጡ ፊስካል ማዕቀፎች፣ አዋጆች፣ ደንቦች እና መመሪያዎችን አተገባበርና አፈጻጸም ፍትሃዊ፣ ዘመናዊ እና ውጤታማ እንዲሁም በላቀ ደረጃ ለመፈፀም ከተቋቋሙት ተቋማት አንዱ የሆነው የፋይናንስ ጽ/ቤት ነው፡፡

ጽ/ቤቱ በአዋጅ በተሰጠው ስልጣንና ተግባር መሠረት የከተማ አስተዳደሩን የፊስካል ፖሊሲ አተገባበር ማዕቀፍ ማዘጋጀትና መተግብር፣ የከተማዉን በጀት ማዘጋጀትና ማስተዳደር፣ በተፈቀደው በጀት መሠረት ክፍያ መፈጸም፣ የበጀቱን አፈጻጸም መከታተል፣ መገምገምና መቆጣጠር፤ የከተማዉን አስተዳደር የበጀት፣ የሂሳብ፣ የክፍያና ጥሬ ገንዘብ እና የውስጥ ኦዲት ሥርዓት መዘርጋትና በስራ ላይ እንዲውል ማድረግ፣ የከተማ አስተዳደሩን የገንዘብ ሰነዶች፣ ሀብትና ንብረቶች መያዝና ማስተዳደር፣ የብድርና እርዳታ ስምምነቶችን መፈራረምና ከአጋር ድርጅቶች የሚገኘውን ሀብት ውጤታማና በተቀላጠፈ አኳኋን ማስተዳደርና አፈጻጸሙን መከታተል፣እንዲሁም ክፍላተ ኢኮኖሚ ጋር ያለዉን ትስስር መገምገም፣የንብረት ኢንስፔክሽን ማከናወን፣እርምጃ መውሰድና እንዲወሰድ ማድረግ፣ ዘመናዊ የበጀት አስተዳደር፤የሂሳብ አያያዝ፣የግዥና የንብረት አስተዳደር፣ በኢኮኖሚና ማህበራዊ ልማት ዘርፍ የተሰማሩ መንግስታዊና መንግስታዊ ያልሆኑ ድርጅቶች ከሚመለከታቸው ጋር በመሆን ማስተባበርና መቆጣጠር፤ለሲቪክ ማኀበረሰብ ድርጅቶች የቅድመ ስምሪት የስራ ውል ፈቃድ መስጠት፣ፕሮጀክቶችን የማበለጸግ፣ የማጽደቅና የመፈራረም ሂደትን የመምራትና የማስተባበር፤አተገባበራቸውንም በመስክ የመከታታልና የመገምገም እንዲሁም የሀብት ፍሰትና ስርጭት ፍትሃዊነት እንዲረጋገጥ ማስቻል፣ ደረሰኞችንና ሕትመት ማሰራጨት፣ መከታተልና መቆጣጠር፤ የመንግሥት ሀብትና ዕዳን የማስተዳደር እና በበላይነት የመምራት ኃላፊነት አለበት፡፡

ይህ የሴክተሩ መሪ ዕቅድ ባለፉት ሁለት ዕትዕ (2003-2012) አፈጻጸሞች የተገኙ ጥንካሬዎችንና መልካም ተሞክሮዎችን በማስፋት፣ በሂደቱ ያጋጠሙ ድክመቶችንና ስጋቶችን በመለየትና በመተንተን በዕቅድ ዘመን (2013-2022) በከተማችን የሚፈሰዉን ዉስን ሀብት በየትኩረት መስኮች ግቦችና ከትግበራ የሚገኙ ዉጤቶችን በመለየት ጥራት ያለዉ ዉጤታማና ቀልጣፋ የአሰራር ስርዓትን በማስፈን ለማስተዳደር እንዲሁም የሚደረጉ ክትትልና ግምገማ ሥራዎች ችግር ፈቺ እንዲሆኑና ዘላቂና ባለድርሻ አካላትን ማዕከል ያደረገ የልማት፣ የጥናትና ምርምር ስራዎች ከመሪ ዕቅድ ጋር እየተሳሰሩ እንድሄዱና የዜጎችን እኩል ተጠቃሚነትን ለማረጋገጥ አጋዥ የሚሆን ዕቅድ ለሴክተሩ በማስፈለጉ ይህ የ10 ዓመት አመልካች መሪ ዕቅድ ተዘጋጅቷል፡፡

ይህ መሪ ዕቅድ በአራት ዋና ዋና ክፍሎች የቀረበ ሲሆን ክፍል አንድ መግቢያ፣ ክፍል ሁለት የተቋሙን ያለፉት ሁለት ዙር ዕትዕ አፈፃፀሞች ግምገማ ይዟል፣ በክፍል ሦስት የተቋሙ ራዕይ፣ ተልዕኮ፣ ዕሴቶች፣ ስልጣንና ተግባር፣ የመሪ ዕቅድ አስፈላጊነት እና ንድፈ ሀሳባዊ ትንታኔዎች ተገልፀዋል፣ ክፍል አራት የ10 ዓመት መሪ ዕቅድ ይሸፍናል፡፡

**ክፍል ሁለት**

**የተቋሙ ያለፉት ሁለት ዙር የዕትዕ አፈጻጸም ግምገማ**

ከ2003-2012 የነበረው የመ/ቤቱ የሁለት ዕትዕ ስትራቴጂያዊ ዕቅድ ሶስት ስትራቴጂያዊ የትኩረት መስኮችን መሠረት ያደረገ ነበር፡፡ ሶስቱ ስትራቴጂያዊ የትኩረት መስኮች የልማት ዕቅድ፣ የፖሊሲ ትንተናና የስነ-ሕዝብ ጉዳዮች፤ የሀብት አስተዳደርና ቁጥጥር እና የማህበራዊ ኢኮኖሚያዊና መልክዓ-ምድራዊ መረጃ ትንተናና ስርጭት ሲሆኑ እነዚህን የትኩረት መስኮች ለማሳካት ስትራቴጂያዊ ግቦችን በማዘጋጀት ተግባራዊ ተደርጓል፡፡

በሁለቱም ዕትዕ ሦስቱን ስትራቴጂያዊ የትኩረት መስኮች ውጤታማ በሆነ መልኩ በመተግበር የዕድገትና ትራንስፎርሜሽን ዕቅዶችን ለማሳካት በርካታ ሥራዎች ተከናውነዋል፡፡ የሁለቱ ዕትዕ አፈጻጸሞች ዋና ዋና የስትራቴጂያዊ ግቦች አፈፃፀም ግምገማ ከዚህ በታች በዝርዝር ቀርቧል፡፡

**ያለፉት ሁለት ዕትዕ የዋና ዋና ስትራቴጂያዊ ግቦች አፈፃፀም በየትኩረት መስክ**

**1. የልማት ዕቅድ ፖሊሲ ትንተና እና ሥነ-ህዝብ ጉዳዮች ትኩረት መስክ**

**ኢኮኖሚውን ፈጣን፣ ዘላቂና ፍታሐዊነት ባለው መልኩ ማሳደግ፡-**

የአርባ ምንጭ ከተማ አስተዳደር ጠቅላላ የፋይናንስ ሀብት በመጀመሪዉ በ5/አምስት ዓመታት ዕቅድ ዘመን በየዐመቱ በከፍተኛ ሁኔታ እያደገ መጥቷል፡፤ በዚህ መሰረት የከተማዉ ጠቅላላ በጀት በ2003 ዓ/ም ከነበረበት 46,462,361.00 ብር ወደ በ2007 ዓ/ም በጀት ዓመት 140,839,703.00ር የደረሰ ሲሆን በ2008 ዓ/ም 170,535,851.00 የደረሰ ሲሆን በ2012 በጀት ዓመት ጠቅላላ በጀት ሆኗል፡፡ ይህ ጠቅላላ በጀት በ2012 በጀት ዓመት ከተጣዉ ብር 284,263,636 አንፃር ሲታይ የተጣለዉ ግብ በትክክል መድረሱንና መፈፀሙን የከተማዉ በጀት አስተዳር ስርዓቱ ጤናማ እና ዉጤታማ መሆኑን ያመለክታል፣ ባለፉት 10/አስርት አመታት የከተማዉ ጠቅላላ በጀት በአማካይ 16.5 በመቶ አመታዊ እድገት እየጨመረ የመጣ መሆኑን ያሳያል፡፡

እንዲሁም የከተማዉን ጠቅላላ የበጀት አፈፃፀም ስንመለከት በ2003 በጀት ዓመት 26,239,610.00 ከነበረበት በእቅድ ዘመኑ መጨረሻ 296,179,287.8 ደርሷል፡፡ የከተማዉ የወጪ መጨመር በዕቅዱ መነሻ ዓመት መደበኛና ካፒታል ወጪ 16.5 በመቶ ድርሻ ከነበረዉ እስከ 9 በመቶ በዕቅድ ዘመኑ መጨረሻ ወጪ የበጀት ጭማሪዉን ከፍ አድርጎታል፡፡ ከከተማዉ የመንግስት ወጪዎች ላይ ለድህነት ቀናሽ ሴክተሮች የተመደበዉ ወጪ ከ2003 ዓ/ም አንፃር ከፍተኛረት ተሰጥቶታል፡፡ የከተማዉ ያለፉት 10/አስር አመታት አጠቃላይ ፊስካል አፈፃፀም ሲታይ የከተማዉ ጠቅላላ በጀት ከከተማዉ ጠቅላላ ምርት ዉስጥ ያለዉ ድርሻ ለአስር ተከታታይ ዓማት መጠኑ እያደገ መጥቷል፡፡ በከተማዉ ምክር ቤት የፀደቀዉ ጠቅላላ በጀት ብር 46,462,361.00 ሲሆን ከነበረበት በ2012 የፀደቀ ጠቅላላ በጀት ብር 284,263,636 ሆኗል፡፡ ይህ መረጃ ሲታይ በ2003 በፀደቀዉ በጀት ላይ ብር 237,801,275.00 በተጨማሪነት የታወጀ ሲሆን የ2003 በጀት ከ2012 ጋር ሲነጻጸር የተከታታይ ዓመታት ዕድገት በአማካይ 16.5 በመቶ መሆኑን ያሳያል፡፡ በአጠቃላይ ባለፉት ዓመታት በከተማ አስተዳደሩ ከታቀደውና ከተጠበቀው አንጻር የተመዘገበው የኢኮኖሚያዊ መዋቅራዊ ሽግግር ሂደት አጥጋቢ በሚባል ደረጃ ነዉ፡፡ ከኢኮኖሚው መዋቅራዊ ሽግግር አንፃር ትልቅ ትኩረትና ትርጉም ተሰጥቶ የነበረው የከተማ የሥራ ዕድል ፈጠራ፣ በኢንዱስትሪው መስክ የጥቃቅንና አነስተኛ ኢንዱስትሪዎች አስተዋፅኦ አነስተኛ መሆኑ የመዋቅራዊ ሽግግሩ ውስንነት ተጠቃሽ ችግሮች ናቸው፡፡ ይህም ዝቅተኛ አፈጻጸም በከተማዉ በኢንዱስትሪ ዘርፍ የሚደረገውን የኢኮኖሚ ሽግግር የማፋጠን በቀጣይ የተቀናጀና የተደራጀ ከፍተኛ ጥረት ማድረግ እንደሚገባ ያመለክታል፡፡ በከተማዉ የታየው የኢኮኖሚ ዕድገት ቀጣይነት ያለው ነው፡፡ ይሁን እንጂ ዕድገቱ ከፍትሃዊነት አንጻር ውስንነት የታየበት በመሆኑ በከተማዉ የመልካም አስዳደርና ፍትሃዊነት ጉዳዮች ላይ በቀጣይ ልዩ ትኩረት ተሰጥቶ መሰራት እንደሚገባ ያሳያል፡፡

**የወጪ አፈጻጸም**

የአርባ ምንጭ ከተማ አስተዳደር ጠቅላላ የፋይናንስ ሃብት በ10 ዓመቱ ዕቅድ ዘመን በየዓመቱ በከፍተኛ ሁኔታ እያደገ መጥቷል፤ በዚህ መሠረት የከተማው ጠቅላላ በጀት በ2003 ዓ.ም ከነበረበት 46462361.00 በዕቅድ ዘመን መጨረሻ ላይ ወደ ብር 284,263,636 ደርሷል፤ ይህ ጠቅላላ በጀት በ2012 ዓ.ም ከተጣለው 284,263,636 ብር አንጻር ሲታይ የተጣለዉን ግብ በትክክል መድረሱና መፈጸሙ የከተማው በጀት አስተዳደር ሥርዓቱ ጤናማና ዉጤታማ መሆኑን ያመላክታል፤ ባለፉት 10 ዓመታት የከተማው ጠቅላላ በጀት በአማካይ 16.5 በመቶ አመታዊ ዕድገት እያስመዘገበ መጥቷል፡፡

የከተማውን ጠቅላላ ወጪ አፈጻጸምን ስንመለከት በ2003 በጀት አጠቃላይ ወጪ ብር 26,239,610.00 (ሀያ ስድስት ሚሊየን ሁለት መቶ ሰላሳ ዘጠኝ ሺህ ስድስት መቶ አስር ብር) ከነበረበት በዕቅድ ዘመኑ መጨረሻ 296,179,287.8 ደርሷል፤ የከተማው የወጪ መጨመር በዕቅዱ መነሻ ዓመት መደበኛ ካፒታል ወጪ 16.5 በመቶ ድርሻ ከነበረዉ እስከ 9 በመቶ በዕቅድ ዘመኑ መጨረሻ ወጪ መሆኑ የበጀት ጭማሪዉን ከፍ አድርጎታል፡፡ ከከተማው መንግስት ወጪዎችም አንጻር ለድህነት ቀናሽ ሴክተሮች የተመደበዉ ወጪ ከ2003 ዓ.ም አንፃር ከፍተኛ ትኩረት ተሰጥቶታል፡፡የከተማው ያለፉት አስር ዓመታት አጠቃላይ ፊስካል አፈጻጸም ሲታይ የከተማው ጠቅላላ በጀት ከከተማው ጠቅላላ ምርት ውስጥ ያለው ድርሻ ለአምስት ተከታታይ ዓመታት መጠኑ እያደገ መጠቷል፡፡

ግራፍ፡1. የመጀመሪያው አመስት ዓመታት (2003-2007) የከተማው በጀትና ወጪ ዕድገት በሚለዮን ብር

|  |  |  |  |  |  |
| --- | --- | --- | --- | --- | --- |
|  | 2003 | 2004 | 2005 | 2006 | 2007 |
| በጀት | 46,462,361.00 | 58,858,742.00 | 86,065,831.00 | 117,9915,83.00 | 140,839,703.00 |
| ወጪ | 26,239,610.00 | 64,204,608.00 | 103,811,980.00 | 131,216,954.00 | 171,108,940.00 |

ግራፍ፡2. የሁለተኛዉ አመስት ዓመታት (2008-2012) የከተማው በጀትና ወጪ ዕድገት በሚለዮን ብር

|  |  |  |  |  |  |
| --- | --- | --- | --- | --- | --- |
|  | 2008 | 2009 | 2010 | 2011 | 2012 |
| በጀት | 170,535,851.00 | 212,315,886 | 247,542,797 | 271,465,732 | 284,263,636 |
| ወጪ | 171,089,403.00 | 222,416,224.00 | 257,141,091.00 | 275,883,418.00 | 296,179,287.8 |

**የበጎ አድራጎት ድርጅቶችና ማሕበራት ሀብት ማስተዳደርን በተመለከተ፡-** በከተማችን ባለፉት ዓመታት የበጎ አድራጎት ድርጅቶችና ማሕበራት የሚተገብሩ ፕሮጀክቶችን የክትትልና ግምገማ ስርዓት ቀልጣፋና ዉጤታማ በሆነ መንገድ ለመምራት የሚያስችል ፌደራል የበጎ አድራጎት ድርጅቶችና ማሕበራት አዋጅ 621/2001፤ የበጎ አድራጎት ድርጅቶችና ማሕበራት ደንብ 168/2003 እና አዋጁንና ደንቡን ለማስፈጸም የወጡ 8 ያህል መመሪያዎችን ተግባራዊ ሲያደረግ ቆይቷል፡፡ በተጨማሪም በከተማዉ ዉስጥ ተንቀሳቅሶ የሚሠሩ በጎ አድራጎት ድርጅቶችና ማሕበራት የስራ ነጻነት ኖሯቸዉ በየአሰተዳደር እርከኑ ፕሮጀክቶችን እንዲተግብሩ የሚያስችል የመንግስትና የበጎ አድራጎት ድርጅቶችና ማሕበራት የአሰራር ስርዓት የስራ መመሪያ 2002(A Guideline for Terms of Collaboration between the Regional Government and CSOs operating in the Region) ተዘጋጅቶ ተግባራዊ ተደርጓል፡፡ በዚህም ከ2003 እስከ 2012 በጀት ዓመት የበጎ አድራጎት ድርጅቶችና ማሕበራት ፕሮጀክቶች ቅንጅታዊ የክትትልና ግምገማ ስርዓት በመዘርጋቱና አገልግሎት አሰጣጥ በመሻሻሉ የበጎ አድራጎት ድርጅቶችና ማሕበራት ብዛትና የሚተገበሩ ፕሮጀክቶች ቁጥር እና በትግበራዉ ወቅት ባለድርሻ አካላት ቅንጅትና ተሳትፎ ጨምሯል፡፡

ከዚህ አንጻር ላለፉት ተከታታይ ዓመታት የበጎ አድራጎት ድርጅቶችና ማሕበራት በከተማ አሰተዳደር ከሚገኙ መዋቅሮች ጋር በሚደረገው ስምምነት መሠረት የተለያዩ ፕሮጀክቶችን በመቅረጽ በርካታ ሀብት በማፍሰስ የልማት ሥራዎችን ሲሰሩ ቆይቷል እየተሠሩም ይገኛል፡፡ እነዚህ ፕሮጀክቶች የመንግስትን ዕቅድ ለማሳካት የሚፈጠረውን የልማት ክፍተትን በመሸፈን የህብረተሰቡን የልማት ተጠቃሚነትን የሚያረጋግጡ ናቸው፡፡ በዚህም ጉልህ ሚና አላቸዉ፡፡

**የሥነ-ህዝብ ፖሊሲ ከማስፋትና ከመትግበር አኳያ፡-** ባለፉት ዓመታት የሀገራዊ ሥነ-ህዝብ ፖሊሲ የሴቶችንና የሕጻናትን የኑሮ ሁኔታ ለማሻሻል “የተመጠነ ደስተኛና የበለጸገ” የቤተሰብ አባላት ይኑሩን የሚለዉን እሳቤ እንደ ትኩረት አቅጣጫ በመያዝ የሴቶች የቤተሰብ ዕቅድ አገልግሎት ምጣኔን (CPR) በመጨመር አጠቃላይ የዉልደት ምጣኔውን (TFR) ወደ አራት ልጆች ዝቅ ማድረግ በታቀደዉ መሠረት ከተማችን በሁሉም ቀበሌያት የሥነ-ሕዝብ ጉዳዮች ማሰተባበሪያ ለማስፈፀም የሚያስችሉ ክበባትን ለማደራጀት የሚያስችል አሰራር ስርዓት በመዘርጋት ሥራውን በተዋረድ በመተግበር በዘርፉ አመርቂ ዉጤት አስመዝግቧል፡፡

በዚህም በመጀመሪያውና ሁለተኛዉ የዕትዕ ዘመን የሥነ-ሕዝብ ጉዳዮች ሁለ-ገብ (Cross-Cutting) ሆነው በመካተቱ የስነ-ህዝብ ጉዳዮችን በትምህርት፣ ጤና፣ ሴቶች፣ ህጻናትና ወጣቶች እና ሠራተኛና ማሕበራዊ ጉዳይ ሴክተር መ/ቤቶች የልማት እቅድ አካል ሆነዉ በመተግበሩ በከተማዉ ማህበራዊና ኢኮኖሚያዊ እንቅስቃሴ የበኩሉን ድርሻ ለማስመዝገብ ጥረት ተደርጓል፡፡

በተመሳሳይ መልኩ ለትግበራዉ የሚረዱ የሥነ-ሕዝብ ጉዳዮች በቤተሰብ ዕቅድ አገልግሎት ዙሪያ ጥናት በማካሄድ ለባለድርሻ አካላትና ለማኀበረሰቡ ትምህርት የሚሰጡ የግንዛቤ ማሰጨበጫ ሰነዶች (IEC/BCC) በማዘጋጀት፣ በትምህርት ቤት በስነ-ህዝብ ክበባት አማካኝነት የስነ ተዋልዶ ጤና ትምህርት በተከታታይ ዓመታት የተሰጠ ሲሆን የህብረተሰቡን ግንዛቤ ለማዳበር እስከ ታችኛዉ የህብረተሰብ ክፍል ድረስ የህዝብ ንቅናቄ መድረኮችን በማዘጋጀት በስነ-ህዝብና ልማት፣ የትምህርት ቤት የስነ ህዝብ ክበብ አባላት፣የስነ-ህዝብ ቴክኒክ ኮሚቴ አባላት የግንዛቤ መድረኮችን በመፍጠር በየአመቱ ሀምሌ 4 ቀን የአለም አቀፍ የስነ- ህዝብ ቀን የተከበረ ሲሆን በዓሉን ምክንያት በማድረግ የተራቆቱና የተጎዱ ቦታዎችን በመለየት ችግኝ የመትከልና የመንከባከብ ተግባራት ተከናውኗል፡፡

በተጨማሪም የሴት ልጆች ያለዕድሜ ጋብቻና የሕዝብ ዕድገት ምጣኔ ዙሪያ ከትምህርት ቤቶች ጋር በመቀናጀት በመሰራቱ በከተማዉ የሴቶችን ትምህርት ተሳትፎ እንዲጨምርና የጋብቻ ጊዜያቸውን ማራዘም እንዲችሉ የበኩሉን ጥረት አድርጓል፡፡

**ማህበራዊ፣ ኢኮኖሚያዊ እና መልክዓ-ምድራዊ መረጃ ትንተናና ስርጭት ትኩረት መስክ**

**ዘመናዊ የሶሽዮ ኢኮኖሚና መልካዓ ምድራዊ መረጃዎችን ተደራሽ ከማድረግ አኳያ፡-** የከተማዉን ስታትስቲካል መረጃዎችን በአሰራር ስርዓት በማስተዳደር ወቅታዊ፣ ወጥና ጥራት ያለዉ የከተማ አስተዳደሩ መረጃዎች በማደራጀት ለዉሳኔ ሰጭ አካላትና ለሌሎችም ተጠቃሚ ባለድርሻ አካላት ተደራሽ ለማድረግ የሚያስችል ስራዎች በዘርፉ ሲሰሩ ቆይተዋል፡፡ በዚህ መሠረት ባለፉት ተከታታይ ዓመታት በከተማዉ ሴክተር መ/ቤቶች የማህበራዊ፣ ኢኮኖሚያዊና መልክዓ-ምድራዊ የልማት መረጃዎችን በማሰባሰብ፣ በማደራጀት፣ በመተንተን እና ጥራቱን የጠበቀ ዓመታዊ ሰታትስቲካል አብስትራክት ታትሞ እንዲሰራጭ ተደርጓል፡፡ የተከታታይ ዓመታት ስታትስቲካል መረጃ የያዘ ዶክመንት /Time series data/ ታትሞ ለተገልጋይና ለባለድርሻ አካላት ተደራሽ እንዲሆን ተደርጓል፡፡

በከተማዉ የተጀመረዉን በሁሉም ሴክተር መ/ቤቶች አቅም ግንባታ ስራዎችን በመስራት ወደ ትግበራ እንዲገቡ የተደረገ ሲሆን የልማት ዕቅድ ባለሙያዎች የሴክተሩን የልማት መረጃዎች በማደራጃት በስራ ላይ እንዲዉል በማድረግ ኢንፎ ዳታ ቤዝ መሠረት የመረጃ መረብ በመፍጠር ወደ ስራ እንዲገቡ በልዩ ሁኔታ ድጋፍ ተደርጓል፡፡

**3. የሀብት አስተዳደርና ቁጥጥር ትኩረት መስክ**

**የመንግስት ፋይናንስ አስተዳደር አሰራር ሥርዓቶችን ከመተግበር አንፃር፡-** የመንግስት ፋይናንስ አስተዳደር ቀልጣፋና ውጤታማ በሆነ መንገድ ለመምራት ሁለት አዋጆች የወጡ ሲሆኑ እነሱም የመንግስት ፋይናንስ አስተዳደርና የመንግስት ግዥና ንብረት አስተዳደር አዋጆች ናቸው፡፡ እነዚህን አዋጆች ተከትሎ በክልሉ በኩል የመንግስት ፋይናንስ አስተዳደር ደንብ፣መመሪያና ማኑዋሎች ተዘጋጅቶ በሥራ ላይ ውሏል፡፡

እነዚህን የህግ ማዕቀፎችን ተከትሎ የከተማዉን ሀብት ለማስተዳደርና ለመቆጣጠር እንዲሁም የመንግሥት ፋይናንስ አስተዳደር የመረጃ ሥርዓቱን በማዘመን የተቀናጀ በጀትና የወጪ አስተዳደር (IBEX) ሥራ ላይ እንዲውል ተደርጓል፡፡

**የሀብት አጠቃቀም ውጤታማነት ማሻሻል፡-** ከ2003-2012 ባሉት ተከታታይ ዓመታት ለከተማዉ የተመደበዉን ሀብት የአሰራር ሥርዓቶችን ተከትሎ በሥራ ላይ እንዲውል ተደርጓል፡፡

የፋይናንስ ግልፀኝነትና ተጠያቂነትን የሚያሰፍን የፋይናንስ አስተዳደር ሥርዓት እንዲጠናከር በየደረጃው የሚገኙትን አመራሮችንና ባለሙያዎችን እንዲሁም ስራዎችን የሚያግዝ ባለድርሻ አካላትን ግንዛቤ ከፍ በማድረግና የባለቤትነት መንፈስ በእነዚህ አካላት ላይ በመፍጠር የከተማዉን ልማት በማፋጠን በመንግስት ወጪ አስተዳደርና ቁጥጥር ማሻሻያ ፕሮግራሞች ስር በሚገኙ የማሻሻያ ፕሮጀክቶች ላይ ተከታታይነት ያለዉ የፈጻሚዎችና የባለድርሻ አካላት ግንዛቤ ማደግ በመቻሉ በዘርፉ የለዉጥ አጋዥ ኃይል መፍጠር ተችሏል፡፡ በተጨማሪም የፋይናንስ ግልጸኝነትና ተጠያቂነትን በማስፈን የከተማዉ ዜጎች በልማትና በመልካም አስተዳደር ሥራ ያላቸዉን ተሳትፎ በማሳደግና አሳታፊነት ያለዉን የበጀት ስርዓትና የፋይናንስ መረጃ ተደራሽነትን ማስፋት የሚያስችሉ ሥራዎች በተለያየ መንገድ ሲሰራ ቆይቷል፡፡

ይህንን የአሰራር ሥርዓት ተቋማዊ ለማድረግ ሰፊ ሥራዎች እየተሰሩ ናቸው፡፡ በመሆኑም የፋይናንስ አስተዳደር መረጃዎችን ለዜጎች ግልጽ ማድረግ በመንግስት ልማት እድገት ላይ ያለው ግልፅነት ጉልህ ሚና የሚጫወት መሆኑን ከግንዛቤ ውስጥ በማስገባት በመሪ ዕቅድ ዘመን አሰራሩ በይበልጥ ተጠናክሮ የሚቀጥል ይሆናል፡፡

የፋይናንስ ግልፀኝነትና ተጠያቂነትን የሚያሰፍን የፋይናንስ አስተዳደር ሥርዓት እንዲጠናከር በየደረጃው የሚገኙትን አመራሮችንና ባለሙያዎችን እንዲሁም ስራዎችን የሚያግዝ ባለድርሻ አካላትን ግንዛቤ ከፍ በማድረግና የባለቤትነት መንፈስ በእነዚህ አካላት ላይ በመፍጠር የዞናችን ልማት በማፋጠን በመንግስት ወጪ አስተዳደርና ቁጥጥር ማሻሻያ ፕሮግራሞች ስር በሚገኙ የማሻሻያ ፕሮጀክቶች ላይ ተከታታይነት ያለዉ የፈጻሚዎችና የባለድርሻ አካላት ግንዛቤ ማደግ በመቻሉ በዘርፉ የለዉጥ አጋዥ ኃይል መፍጠር ተችሏል፡፡ በተጨማሪም የፋይናንስ ግልጸኝነትና ተጠያቂነትን በማስፈን ዜጎች በልማትና በመልካም አስተዳደር ሥራ ያላቸዉን ተሳትፎ በማሳደግና አሳታፊነት ያለዉን የበጀት ስርዓትና የፋይናንስ መረጃ ተደራሽነትን ማስፋት የሚያስችሉ ሥራዎች በተለያየ መንገድ ሲሰራ ቆይቷል፡፡

በመሆኑም ከሁሉም የመንግሥት መስሪያ ቤቶች የግዥ ፍላጎቶችን በማሰባሰብና ግልጽ ጨረታ በማዉጣት፣የተለያዩ ዕቃዎች፣ተሸከርካሪዎች፣ግንባታዎችና አገልግሎቶች ግዥ በተማከለ ሁኔታ እንዲፈፀም በመደረጉ ይባክን የነበረን የመንግሥት ሀብት ማዳን የተቻለ ሲሆን የአገልግሎት ዘመናቸውን የጨረሱ የተለያዩ ዕቃዎች፣ ተሸከርካሪዎችና ማሽነሪዎች በግልፅ ጨረታ እንዲወገዱ ተደርጓል፡፡ በተጨማሪም ለታችኞቹ የአስተዳደር እርከኖች ሙያዊ ድጋፍ በመስጠት በወቅቱ የንብረት ማስወገድ ሥራ በመከናወኑ በርካታ ንብረቶች ከብክነት በማዳን የመንግስት ገቢ ጨምሯል፡፡

ባለፉት ተከታታይ ዓመታት የወጡ የህግ ማዕቀፎችን በመከተል የግዥ አፈጻጸምና ንብረት አስተዳደር ስርዓት በማሻሻልና ዘመናዊ በማድረግ የሀብት ብክነት ከመቀነስ አንጻር በሁሉም ግዥ ፈጻሚ የመንግስት መ/ቤቶች ተከታታይነት ያለው የክትትልና ድጋፍ ሥራዎች በተጠናከረ መልኩ በመከናወናቸው በመንግስት ግዥ አፈጻጸም ላይ ይታይ የነበረው ብዥታ በመቀረፉ ከሕግ ውጪ የሚፈጸሙ ግዥዎች እንዲቀንሱ ተደርጓል፡፡ ስለሆነም የመንግስት ግዥን በእቅድ መምራት በመቻሉ የሚባክነዉ የመንግስት ሀብት ማዳን የተቻለ ቢሆንም በአንዳንድ አካባቢ ግለሰብ ተኮር ጨረታዎች ጭምር እየወጡ ተደጋጋሚ ቅሬታ የሚቀርብባቸው መዋቅሮችን ለይቶ ትኩረት ሰጥቶ መስራትን ይጠይቃል፡፡ የግዥና የንብረት አስተዳደር አፈጻጸም ኦዲት ተደርጎ ሪፖርቱን ለፈጻሚዎች በማድረስ በክፍተቶቹ ዙሪያ ተገቢ የሆነ ማስተካከያ እርምጃ እየተወሰደ በመሆኑ አፈጻጸሙ የተሻለ ደረጃ በመድረሱ በግዥ አፈጻጸምና ንብረት አስተዳደር ይታዩ የነበሩት ክፍተቶችን ማረም ተችሏል፡፡

በግዥ አፈጻጸምና ንብረት አወጋገድ ሂደት ላይ የሚታዩ የአሰራር ክፍተቶችን በመለየት የፈፃሚዎች ግንዛቤ በማሳደግ የሚነሱ ቅሬታዎችን በማጣራት ተገቢ ማስተካከያዎች በመሰጠታቸው የማጭበርበር ድርጊቶች፣ አድሎአዊ አሰራርና የሀብት ብክነት እንዲቀንስ ከፍተኛ ሥራዎች ተሰርቷል፡፡ ስለሆነም የመንግስት ግዥ ከፍተኛ የመንግስት ሀብት የሚፈስበት እንደመሆኑ መጠን የታዩት ጉድለቶች እንዳይደገሙ በማድረግ ገንዘብ ሊያስገኝ የሚችለውን ተመጣጣኝ ዋጋ ከግምት ውስጥ በማስገባት በተሰራው ሥራ በየደረጃው ባሉ አስተዳዳራዊ መዋቅሮች ይባክን የነበረው የመንግስት ሀብት በአንፃራዊነት ማዳን ተችሏል፡፡ በሌላ በኩል የመንግስት ግዥ ኮንትራት አስተዳደር ሥርዓታችን ችግር የሚስተዋልበትና የልማት ዕቅዶቻችንን የሚፈታተን እየሆነ ነው፡፡ ስለሆነም በቀጣይ በግዥና ንብረት አስተዳደር እንደዚሁም በግዥ ኮንትራት አስተዳደር ዙሪያ የሚታዩ የመልካም አስተዳደር ችግሮችን በመቅረፍ እየተካሄደ ያለ የሪፎርም ፕሮግራሞች በላቀ ደረጃ ተግባራዊ በማድረግ በመሪ ዕቅድ ዘመን የአመራሩንና የባለድርሻ አካላት ርብርብ ይጠይቃል፡፡

መንግሥት ለልማት የሚመደበው ሀብት በሕግ ማዕቀፎቹ መሠረት ለታለመለት ዓላማ በአግባቡ መዋሉን ማረጋገጥ እንዲቻል በተቋማት የዉስጥ ኦዲት አሠራር ስርዓቶችን በማጠናከር ዓመታዊ የኦዲት ዕቅዶችን መሠረት በማድረግና ከባለድርሻ አካላት የሚቀርቡ የኦዲት ጥያቄዎችን መነሻ በማድረግ የኦዲት ሥራ ተከናውኖ ከመ/ቤቶች፣ በየሩብ ዓመቱ የቀረቡ የኦዲት ሪፖርትና ግኝቶችን በመገምገም፣ አስተያየት በመስጠት፣ በኦዲት ሪፖርቱ የቀረቡ ግኝቶችን በመመዝገብ እና በመከታተል፣ በኦዲት ሪፖርት ላይ ደረጃውን የጠበቀ ግብረ-መልስ በመሰጠቱና በየበጀት ዓመታቱ መጨረሻ ከወጪ ቀሪ የበጀት አጠቃቀምና አፈጻጸም በመገምገም ለሚመለከታቸዉ አካላት ተደራሽ በማድረግ ስራዎች በተቀመጠላቸው አግባብ ተከናውነዋል፡፡ ይሁን እንጅ አሁንም ከተደጋጋሚና ተመሳሳይ የኦዲት ግኝቶች አለመላቀቅ በመንግስት ፋይናንስ አስተዳደር ሥርዓትን ማዘመንና ሰፊ የግንዛቤ ሥራ መሥራት እንደሚያስፈልግ ያመላክታል፡፡

**የማስፈጸም አቅም ግንባታ እና ድጋፋዊ ክትትልና ግምገማ አፈጻጸም**

**ከማስፈጸም አቅም ግንባታ አንጻር፡-** የተቋሙን ተግባርና ኃላፊነት ሊያሳካ የሚችል በቴክኖሎጂ አጠቃቀም ዕውቀትና ክህሎትን የዳበረ የሰው ኃይል ማበራከት፣ የሥራ ተነሳሽነትና በቡድን የመሥራት ባህል በማዳበር ኪራይ ሰብሳቢነትን የሚፀየፍ ሠራተኛ ለመፍጠር ጥረት መደረጉ፣ የኢንፎርሜሽን ቴክኖሎጂ መሠረተ ልማት አቅርቦቶችንና አገልግሎቶችን ማሻሻልና ማሳደግን፣ የኔትወርክና ኢንተርኔት አገልግሎትን ፣በሥራ ላይ ያሉትን ማሻሻልና ምቹ ማድረግን የሚያካትት የአቅም ግንባታ ሥራ ሲሆን በዚህ ረገድ በሰው ሀብት ልማትና በቴክኖሎጂ ላይ ያተኮሩ ከፍተኛ ሥራዎች ተከናውነዋል፡፡

ባለፉት ተከታታይ ሁለት ዕትዕ ዓመታት አፈጻጸሞች በሴክታራችን በሁሉም ዘርፎች የማይካድ ለዉጥ እንዲመዘገብ ካደረጉት ዋና ዋና ጉዳዮች መካከል የአቅም ግንባታ፣ ተከታታይነት ያላቸዉ የድጋፍ፣ ክትትልና እንዲሁም በሚታዩ ክፍተቶች ላይ በጥናትና በመረጃ የተደገፉ የማስተካከያ እርምጃዎች መዉሰድ የሚጠቀሱ ሥራዎች ናቸዉ፡፡

ከአመለካከት ጋር በተያያዘ በከተማ አሰተዳደር ያለውን ፈፃሚ አካላትን የማብቃት ሥራ የተሠራ ቢሆንም በፍጥነት እየገጠመን ካለዉ ከሰዉ ኃይል ፍልሰት ጋር ተያይዞ አዳዲስ አመራርና ባለሙያዎች ወደ ሴክተሩ እየተቀላቀሉ ሲሆኑ ተጨማሪ ስራዎች እንዳሉ መረጃዎች ያመላክታሉ፡፡ በመሆኑም ከዚህ በፊት የተመዘገቡ መልካም ተሞክሮዎችን በመቀመርና ልምድ በመዉስድ በሚታዩ ክፍተቶች ላይ ስትራቴጂክ በሆነ መንገድ ትኩረት በመስጠት ለሴክተሩ ዉጤታማነት በቅንጅት የሚሠራ ይሆናል፡፡

**ከድጋፋዊ ክትትልና ግምገማ አንጻር፡-** ባለፉት የመጀመሪያዉና ሁለተኛዉ የዕድገትና ትራንስፎርሜሽን ዕቅድ ትግበራ ወቅት የተጣሉ ግቦች መነሻ በማድረግ በሁሉም የትኩረት መስኮች በታችኛው መዋቅሮች ጭምር ዕቅዶችንና ፕሮጀክቶችን ከዝግጅት ጀምሮ እስከ አፈፃፀም፣ ክትትልና ግምገማ ድረስ አሳታፊ እንዲሆኑ ማድረግ፣ ወደ ትግበራ የገቡ የልማት ሥራዎች በትክክለኛ አቅጣጫ እየሄደ መሆኑን ማረጋገጥ፣ በአፈፃፀም ሂደት የታዩ ተጨባጭ ለውጦችንና ችግሮችን በመለየት የመፍትሔ እርምጃዎች እንዲወሰዱ ማድረግ፣ ደረጃውንና ወቅቱን የጠበቀ የአፈፃፀም ሪፖርቶችን ማቅረብ ሲሆን ከዚህ አንፃር እንደየትኩረት መስኮቹ የሥራ ባህርይ የተለያዩ የክትትል ሥራዎች ተከናውነዋል፡፡

**የካፒታል ፕሮጀክቶች ድጋፋዊ ክትትልና ግምገማ አፈፃፀምን በተመለከተ** ፡- በየበጀት ዓመቱ በመከናወን ላይ የሚገኙ በመንግስት የካፒታል ፕሮጀክቶች አፈፃፀም ላይ በዕቅድ መሠረት ባለድርሻ አካላትን ያሳተፈ ክትትልና ግምገማ በማድረግ የሚታዩ ክፍተቶችን በመለየት የማስተካከያ እርምጃ እንዲወሰድባቸውና አቅጣጫ እንዲቀመጥላቸው እንዲሁም ፕሮጀክቶች በተያዘላቸው የጊዜ ገደብ፣ ወጪና ጥራት እንዲጠናቀቁ እና የተጠናቀቁ ፕሮጀክቶች ለተጠቃሚ ህብረተሰብ አገልግሎት እንዲሰጡ በወቅቱ ርክክብ እንዲደረግ ለሚመለከታቸው ውሳኔ ሰጪ አካላት የተጠቃለለ ሪፖርት በማቅረብ ውሳኔ እንዲሰጥ ሲደረግ የቆየ ቢሆንም መንገድና መሰል የመሠረተ-ልማት ግንባታ ፕሮጀክቶች ላይ የተሟላ ጥናትና ዲዛይን ሳይኖር ወደ ስራ መግባት፣ ተከታታይነት ያለው የተሟላ ግንባታ ቁጥጥር አለመኖር፣ ግንባታ ሳይት ላይ ለሚከሰቱ ችግሮች ፈጥኖ የማስተካከያ እርምጃና ውሳኔ አለመስጠት፣ በተደጋጋሚ የተጨማሪና ተለዋጭ ስራዎች ትዕዛዝ፣ የግንባታዎች ወጪ እየናረ መምጣት እና የግንባታዎች መጠናቀቂያ ጊዜ ከሚገባው በላይ መጓተት በአብዛኛዎቹ የመሠረተ-ልማት ግንባታ ፕሮጀክቶች ላይ የሚታይ ችግር በመሆኑ ከዚህ አንፃር የተስተዋሉ ችግሮች ለመቅረፍ የሚያስችል አሰራር ሥርዓትን በማጠናከር የሚሠራ ይሆናል፡፡

**የበጎ አድራጎት ድርጅቶችና ማህበራት ክትትልና ድጋፍ በተመለከተ፡-** የፕሮጀክቶች ክትትል፣ የአጋማሽ እና ማጠቃለያ ጊዜ ግምገማ እንዲሁም ሌሎች የድጋፍ አገልግሎቶች በዕቅድና በስታንዳርድ መሠረት ሲከናወን ቆይቷል፡፡ በተጨማሪም ተከታታይነት ያለው የመንግስትና የበጎ አድራጎት ድርጅቶችና ማህበራት የጋራ ምክክር መድረኮችና ፎረሞች በማዘጋጀት የተሻለ አፈጻጸም ያላቸው ድርጅቶችና ማህበራት በመለየት ላበረከቱት አስተዋፅኦ በዞንና በየአስተዳደር እርከኖች ዕውቅና የተሰጣቸው ቢሆኑም በክትትልና ግምገማ ወቅት አሰራር ሥርዓትን በመጣስ የህብረተሰቡን ተጠቃሚነት መሠረት የማያደርጉ፣ ፕሮጀክቶችን በተቀመጠው የጊዜ ገደብ፣ ወጪና ጥራት የማያጠናቅቁ ውስን የበጎ አድራጎት ድርጅቶችና ማህበራትን በመለየት የማስተካከያ እርምጃ ተወስዷል፡፡ ስለሆነም የሲቪል ማኅበረሰብ ድርጅቶች ለህብረተሰቡ የሚያደርጉት አስተዋጽኦ የላቀ እንዲሆንና ጉድለት ያለባቸው እንዲታረሙ የተዘረጋውን የአሰራር ስርዓትን ማዘመን በመሪ ዕቅድ ዘመን ተጠናክሮ የሚቀጥል ይሆናል፡፡

**ባለፉት ሁለት ዕትዕ ዓመታት በዕቅዱ የትግበራ ሂደት የታዩ ጥንካሬዎችና መልካም አጋጣሚዎች እንዲሁም ድክመቶችና ያጋጠሙ ስጋቶች**

**ጥንካሬዎችና መልካም አጋጣሚዎች**

ባለፉት መጀመሪያዉና ሁለተኛዉ የእድገትና ትራንስፎርሜሽን የዕቅድ ትግበራ ዓመታት በሴክተሩ በሁሉም ዘርፎች በተደራጀና በተቀናጀ እንቅስቃሴ የተመደበዉን ዉስን ሀብትን ለማስተዳደርና ለመቆጣጠር በተዘረጉ የአሰራር ስርዓቶች ሲተገበሩ የታዩ ጥንካሬዎችና ድክመቶች እንዲሁም መልካም አጋጣሚዎችና ስጋቶች እንደሚከተለዉ ቀርበዋል፡፡

**ጥንካሬዎች**

* የልማት ፖሊሲዎች፣ ፕሮግራሞችና ስትራቴጂዎች የሴክተሩን ተጨባጭ ሁኔታ ባገናዘበና ህብረተሰቡንና ባለድርሻ አካላትን ባሳተፈ መልኩ ተዘጋጅቶ ተግባራዊ እየተደረጉ መሆናቸዉ፣
* የፊስካል ማዕቀፍ ዝግጅቱ ከአጭርና መካከለኛ ጊዜ ወጥቶ ወደ ረዥም ጊዜ መሸጋገር፣
* የፋይናንስ አስተዳደር ስርዓት የሚመራባቸዉ አዋጆች፣ ደንቦች፣ መመሪያዎች እና የአሰራር ማኑዋልች መኖራቸው፤
* በየዘርፉ የሚመደብ የመንግስት ሀብት ከጊዜ ወደ ጊዜ እያደገ መምጣት፤
* የልማት አጋሮች የበጀት ድጋፍ በልማት ስራዎችና ህዝብ ተጠቃሚነት ላይ ያለዉ አሰተዋጽኦ መኖሩ፣
* የሚመደበዉ በጀት ወጪን መምራት መቻሉ፣
* በመንግስት ግዥና ንብረት አወጋገድ ሂደት በሚፈፀሙ ችግሮች የቅሬታ አቀራረብ ስርዓት በመዘርጋት ወደ ስራ መግባት፣
* የግዥን ዕቅድ በማዘጋጀት ግዥን መፈጸም መቻል፣
* ግዢዎች በግዥ በአጽዳቂ ኮሚቴዎች እንዲጸድቁ የአሰራር ስርዓት መዘርጋቱና ተግባራዊ መደረጉ፣
* ግዥዎች በአንድ ማእከል እንዲፈፀሙ ማድረግና አገልግሎት የማይሰጡ ቋሚ ንብረቶች በአሰራር ስርዓት ማስወገድ መቻሉ፣
* በዘመናዊ ቴክኖሎጂ የታገዘ የንብረትና አስተዳደር /inventory system/ ተግባራዊ ማድረግ፣
* የኢንፎርሜሽን ኮሚኒኬሽን ቴክኖሎጂን በማስፋፋትና በመጠቀም የሚደረገዉ ጥረት ከፍተኛ መሆን፣
* መረጃዎችን በተለያዩ ዳታ ቤዝ ሲስተም ለማገናኘት የተቻለ መሆኑና ተደራሽ ማድረግ መቻሉ፣
* የፋይናንስ መረጃ አያያዝና የሂሳብ ሪፖርት አቀራረብ ሥርዓት በዘመናዊ የመረጃ ሥርዓት (በተቀናጀ የበጀትና ወጪ የመረጃ ሥርዓት /IBEX/ መተግበር መቻሉ፣
* የፋይናንስ አጠቃቀም መረጃ አያያዝና የአፈጻጸም ሪፖርት አቀራረብ ሥርዓት በመዘርጋቱ የሂሣብ ሪፖርት በወቅቱ ተደራሽ መደረጉና ለጥራት የሚሰጠዉ ትኩረት እያደገ መምጣቱ፣
* የተደራጀ የመንግስት ፋይናንስ አስተዳደር ስርዓት መኖሩ፣
* የሀብት አጠቃቀም ውጤታማነትን በማረጋገጥ የውስጥ ኦዲት፣ የግዥና ንብረት አስተዳደር ስርዓቱ እስከታችኛው የአስተዳደር እርከን መዘርጋቱ፣
* የፋይናንሻል ኦዲት፣የግዥና ንብረት አስተዳደር ኦዲት፣ አስተዳደራዊ ኦዲት መሰራት፣
* አመራሩ ለውጥን ተቀብሎ ለመምራት ያለው ተነሳሽነት እየተሻሻለ መምጣት፣
* የተማረና ልምድ ያለዉ በመዋቅሩ የተሟላ የሰው ሀይል እያደገ መምጣቱ፣
* በየአስተዳደር እርከኑ በሚገኙ የሴክተሩ አካላት የተለያዩ የአቅም ግንባታ ስራዎች እየተጠናከሩ መምጣታቸው፣
* ሊያሰራ የሚችል የስራ አካባቢና የስራ መገልገያ መሳሪያዎች መኖራቸው፣
* ጤናማ የሆነ የስራ ግንኙነትና በቡድን የመስራት ባህል /team spirit/ እየጎለበተ መምጣት፣

**ድክመቶች**

* የሚዘጋጁና ተግባራዊ የሚደረጉ ዓመታዊ ዕቅዶች ከስትራቴጂክ ዕቅዶችና ከፕሮግራሞች ጋር ተናቦ የመተግበር ልምድ ያለመዳበር፣
* ስትራተጂክ ግቦችንና ስኬቶችን እየተከታተሉና እየገመገሙ ለውጡን ተከትሎ እያሻሻሉ የማቀድ ልምድ ያለመዳበር፣
* ሀብት የሚመራባቸዉ የፋይናንስ አሰተዳደር አዋጆች፣ ደንቦች እና መመሪያዎች ተፈጻሚነት መላላትና ትኩረት ማጣት፣
* በተያዘዉ ዕቅድ ዘመን የሚመደበዉ የመንግስት ዉስን ሀብት የክፍያ ፍላጎቶችን ሙሉ በሙሉ የማያሟላ መሆንና እጥረት ያለ መሆን፣
* የተፈቀደዉን በጀት በዕቅድ መሠረት ሙሉ በሙሉ ስራ ላይ ያለማዋል፣
* በገቢ ዕቅድ መሠረት ገቢን የመሰብስብ ዕድገት አዝጋሚ መሆን፣
* የሚመደበዉ ካፒታል በጀት ድርሻ ዝቅተኛ መሆን፣
* የደመወዝ በጀት ከጊዜ ወደ ጊዜ እየጨመረ መምጣት፣
* ወቅታዊና ጥራቱን የጠበቀ ግዥ ያለመፈጸምና የግዥ ዉል አስተዳደር ደካማ መሆን፡
* የንብረት አመዘጋገብ፣ አያያዝ፣ አጠቃቀምና አወጋገድ በተሟላ ሁኔታ ተግባራዊ ያለማድረግ፣
* በበጀት ላይ የተመሠረተ የጥሬ ገንዘብ አጠቃቀምና አፈጻጸም ረገድ የሚስተዋል ክፍተት መኖሩ፣
* የተሰብሳቢና ተከፋይ ሂሳብ በወቅቱ ያለመወዳደቅ/ያለመከፈል እና ሚዛኑ ከጊዜ ወደ ጊዜ እየጨመረ መሄድ፣
* ደካማ የሆነ የኢንፎርሜሽን ኮሚኒኬሽን ቴክኖልጂ ስርዓት መኖር፣
* የሀብት አስተዳደርና ዕዳ ቁጥጥር፣ ትግበራ ስርዓት ደካማ መሆኑ፣
* የአፈፃፀም ሪፖርቶች ወቅታዊ ግምገማ የማይደረግ መሆን፣
* የሂሳብ ሪፖርቶች ጥራትና ወቅታዊነት ጉድለት መኖር፣
* የIBEX ኔት ወርክ መቆራረጥና የመብራት መጥፋት ለሂሳብ ምዝገባና ማጠቃለል ሥራ አሉታዊ ተፅዕኖ ማሳደሩ፣
* የተደራጀ የፋይናንስ አስተዳደር መረጃ አያያዝ ላይ ክፍተት መኖር፣
* ከፍተኛ የሆነ የሰዉ ሀብት ፍልሰት መኖር፣
* በሴክተሩ የሚታዩ ምርጥ ተሞክሮዎች በሚፈለገዉ ደረጃ ያለመቀመርና ያለማስፋፋት፣
* ከሴክተር ወደ ሴክተርና ከሥራ ሂደት ወደ ሥራ ሂደት የሚደረገዉ የበጀት ዝዉዉር ጥብቅ ክትትልና ቁጥጥር ያለመኖር፤

**መልካም አጋጣሚዎች**

* ከተማዋ የተራጋጋች እና አንፃራዊ ሰላም የሰፈነባት ከተማ መሆኗ
* መልካም አስተዳደርና ዲሞክራሲን እውን ለማድረግ የሚያስችል ሀገራዊ የሪፎርም ፕሮግራሞች መኖራቸዉ፣
* የምዕተ ዓመቱና የዘላቂ የልማት ግቦች መኖራቸው፣
* ሃገራዊ ልማት ፖሊሲዎችና ስትራቴጂዎች መቀረጻቸውና ተግባራዊ መደረጋቸው፣
* በአስፈፃሚና አጋር ድርጅቶች ለሀብት አስተዳደር ስርዓት ትኩረት መስጠታቸው፣
* የመንግስት ወጪ አስተዳደርና ቁጥጥር ማሻሻያ ፕሮግራም መኖሩ፣
* ምቹ የፋይናንስ ስርዓት መዘርጋት፣
* በየዓመቱ የሚሰበሰብ የገቢ መጠን እየጨመረ መምጣት፣
* በልማት አጋሮች የሚተገበሩ ፕሮግራሞች/ፕሮጀክቶች የፋይናንስ ድጋፍ መኖር፣
* ለሰው ሀብት ልማት አጋዥ የሆኑ ከፍተኛ የትምህርት ተቋማት መስፋፋታቸው፣
* በኢኮኖሚና ማህበራዊ አገልግሎት ዘርፍ አሰተዋጽኦ የሚያበረክቱ የበጎ አድራጎት ድርጅቶችና ማህበራት እንዲሁም ሌሎች ሲቪክ ማህበራት መኖራቸው፣
* ግሎባላይዜሽንና ፈጣን የቴክኖሎጂ ለውጥ መኖር፣
* ለኢንፎርሜሽን ቴክኖሎጂ ከፍተኛ ትኩረት የተሰጠው መሆኑ፣

**ስጋቶች**

* የኪራይ ሰብሳቢነት አመለካከትና ተግባር መኖር፣
* በየጊዜዉ የፖሊሲና የመዋቅር መቀያየርና ያለመረጋጋት፣
* የሕግ የበላይነት አለመረጋገጥ ችግር፣
* በህገ ወጥ ንግድ መስፋፋት ምክንያት በግዥ ሥርዓት ላይ ተፅዕኖ መፍጠር፣
* የጥሬ ገንዘብ እጥረት፣
* የተፈጥሮ መዛባትና ሰው-ሰራሽ ችግሮች፣
* የልማት አጋሮች በጀት ድጋፍ እየቀነሰ መምጣት፣
* የውጭ ምንዛሪ መናርና ኤክስፖርት መቀነስ፣
* የዋጋ ንረት እየጨመረ መምጣት፣
* የመብራትና የቴሌኮሙኒኬሽን አገልግሎት የጥራትና ተደራሽነት ዉስንነት መኖር፣

ከፍ ብሎ በዝርዝር የቀረቡና በአፈጻጸም ሂደት የታዩ ጥንካሬዎችና መልካም አጋጣሚዎችን በማጠናከርና ልምድ በመቀመር እንዲሁም በሂደቱ የታዩ ድክመቶችንና ስጋቶችን በማስተካከል በየደረጃው ተከታታይነት ያለው እርምጃ ተወስዷል፡፡ እነዚህም እርምጃዎች በከተማዉ የኢኮኖሚ ዕድገት ፈጣንና ቀጣይነት ያለው እንዲሆን ከፍተኛ አስተዋፅኦ አድርገዋል፡፡ በድክመትም ሆነ በስጋት የታዩ ጉዳዮች በአስቻይ ሁኔታዎች ምክንያት በመሆን በቀጣይ መሪ ዕቅድ ታሳቢ ተደርገዋል፡፡

###### ማጠቃለያ

ከ2003-2012 የነበረው የመ/ቤቱ የሁለት እድገትና ትራንስፎርሜሽን ዕቅዶች አፈጻጸም ሶስት ስትራቴጂያዊ የትኩረት መስኮችን መሠረት በማድረግ ተዘጋጅቷል፡፡ እነዚህም፡- የልማት ዕቅድ፣ የፖሊሲ ትንተናና የስነ-ሕዝብ ጉዳዮች፤ የሀብት አስተዳደርና ቁጥጥር እና የማህበራዊ ኢኮኖሚያዊና መልክዓ-ምድራዊ መረጃ ትንተናና ስርጭት ሲሆኑ እነዚህን የትኩረት መስኮች ለማሳካት ግቦችን በመጣል በየወቅቱ እየተገመገመ ተግባራዊ ተደርጓል፡፡

በሁሉም ትኩረት መስኮች ዉስንነቶች ቢኖሩም ውጤታማ በሆነ መንገድ የተመደበዉን ውስን የመንግስትን ሀብት በመጠቀም በየዘርፉ የታቀዱ ተግባራትን መነሻ በማድረግ በርካታ ሥራዎች በመከናወናቸው የፈሰሰዉ ሀብት ያስገኘዉ ፋይዳ የላቀ መሆኑን ለማወቅ ተችሏል፡፡

በሁሉም ዘርፎች የታቀደዉን ዕቅድ ለማሳካት የተመደበዉ በጀት በተከታታይ ዓመታት በአማካይ

20 በመቶ ያደገ ሲሆን በዞኑ የታቀዱ ልማት ስራዎች የተሻለ አፈጻጸም ሊመዘገብ ችሏል፡፡ የተከታታይ ዓመታት የመደበኛና ካፒታል በጀት አማካይ ድርሻ በመቶኛ 88በ12 ሲሆን የካፒታል በጀት ድርሻ ዕድገቱ አዝጋሚ ሆኖ የመደበኛ በጀት እድገት እየጨመረ መሄድ በዞን ካፒታል ፕሮጀክቶች አፈጻጸም ላይ አሉታዊ ተጽዕኖ መፍጠሩን ማየት ተችሏል፡፡ ከመደበኛ በጀት ከፍተኛዉን ድርሻ የያዘዉ ደመወዝ ወጪ በመሆኑ በካፒታልና በሥራ ማሰኬጃ በጀት ድርሻ ላይ ጫና እየፈጠረ መምጣቱ ተገምግሟል፡፡

ባለፉት ተከታታይ ዓመታት በዞን ማዕከልና በየአሰተዳደር እርከኖች የተሰበሰበዉ ገቢ ከሠራተኞች ስራ ግብር ዉጭ የትምህርትና ጤና ተቋማትን ጨምሮ በጥረት የተሰበሰበ ገቢ ከሚጠበቀዉ አንጻር ዝቅተኛ መሆኑ ተገምግሟል፡፡

## ክፍል ሶስት፡-

**የተቋሙ ራዕይ፣ ተልዕኮ፣ ዕሴቶች፣ ስልጣንና ተግባር፣ የመሪ ዕቅድ አስፈላጊነት እና ንድፈ ሀሳባዊ ትንተና**

**የተቋሙ ራዕይ**

በ2012 የኢትዮጵያ የነፍስ ወከፍ ገቢ 953.18 ዶላር ከነበረበት በ2022 ወደ 2,220 ዶላር ለማድረስ የተያዘውን ሀገራዊ ግብ በከተማችን ለማሳካት በሚደረገዉ ርብርብ ወሳኙን ምዕራፍ የያዘ ሲሆን፣በከተማችን በብልፅግና ጉዞ የዜጎችን ቁሳዊ ፍላጎት፣ ዕኩል የልማት ተሳታፊነት፣ ፍትሃዊ ተጠቃሚነት እና ነፃነትን ለማረጋገጥ የከተማዉን ሀብት በብቃት በማሰተዳደርና ቀጣይነት ያለው ሁሉ አቀፍ ልማት በማረጋገጥ መሰረታዊ የኢኮኖሚ ለውጥ መጥቶ ማየት፣**የተቋሙ ተልዕኮ**

በቁጠባ ላይ የተመሰረተ የሀብት አጠቃቀም እንዲሰፍን የተቋሙን አቅም ግንባታ በማከናወን፣ ዘመናዊ የመንግስት ፋይናንስ አስተዳደርና ቁጥጥር ስርዓትን በመዘርጋት፣ ሲቪክና ትብብር ሀብት በማስተባበርና በመምራት፣ አሰራሩን የጠበቀ ግዥ ሥርዓት በመዘርጋት እና የንብረት ማስወገድ ሥራዎችን በማካሄድ፣ ግልጸኝነትና ተጠያቂነት በሰፈነበት አኳኋን በከተማዉ ፈጣንና ቀጣይነት ያለው ፍትሃዊ ሀብት አስተዳደር በላቀ ደረጃ ተግባራዊ እንዲሆን ማስቻል፣

**የተቋሙ ዕሴቶች /Values/**

* የሕዝብ አገልጋይነት፣
* ዉጤታማነት፣
* የስራ ትጋትና ቁርጠኝነት፣
* ህጋዊነት፣
* የሙያ ልህቀት፣
* የመማርና የለውጥ ተነሳሽነት፣
* ተጋግዞ በቡድን መሥራት፤
* የበለፀገ ኢኮኖሚ መገንባት፣

**የተቋሙ ስልጣንና ተግባር**

የክልል መንግስት አስፈጻሚ አካላትን ለማቋቋም እንደገና ባወጣው አዋጅ ቁጥር 180/2012

መሠረት የፋይናንስ መምሪያ የሚከተሉት ስልጣንና ተግባራት ይኖሩታል፡፡

1. የከተማዉን አስተዳደር በጀት ማዘጋጀት፣ በተፈቀደው በጀት መሠረት ክፍያ መፈጸም፣ የበጀቱን አፈጻጸም መከታተል፣ መገምገምና መቆጣጠር፤

2. የከተማዉን አስተዳደር የበጀት፣የሂሳብ፣የክፍያና የውስጥ ኦዲት ሥርዓት መዘርጋትና በስራ ላይ እንዲውል ማድረግና መከታተል፤

3. የከተማዉን አስተዳደር የገንዘብ ሰነዶች፣ ገንዘቦችና ንብረቶችን መያዝና ማስተዳደር፣

4. የሲቪክ ማኀበረሰብ ድርጅቶች ፕሮግራሞችና ፕሮጀክቶች የብቃት ምዘና ማድረግ፣ የስራ ውል መፈራረም፣ ማስተባበር፣ መከታታልና መገምገም ፣

5. ዘመናዊ የበጀት አስተዳደር የሂሳብ አያያዝ፣ የግዥና የንብረት አስተዳደር ስርዓት መዘርጋት፣ በስራ ላይ መዋሉን መከታተልና መቆጣጠር፤

6. የከተማዉን አስተዳደር የፋይናንስና ንብረት ኢንስፔክሽን ማከናወን፣ እርምጃ መውሰድና እንዲወስድ ማድረግ፤

7. ህተመቶችን ማሰራጨት፣መከታተልና መቆጣጠር፣

8.የሴክተሩን ዓላማ ለመፈጸም የሚረዱ ሌሎች ሥራዎችን ማከናወን፣

**የመሪ ዕቅድ አስፈላጊነት**

ይህ የ10 ዓመት መሪ ዕቅድ አስፈላጊነቱ ከዚህ በፊት 2003-2012 በጀት ዓመት የፋይናንስና ኢኮኖሚ ልማት ጽ/ቤት ተብሎ በሚጠራበት ወቅት የልማት ዕቅድ ኢኮኖሚ አስተዳደር ፣ከስነ ህዝብ ጉዳዮችና መረጃ መሰብሰብ፣ ማሰራጨትና መተንተን የስራ ክፍሎችን በመያዝ በአድስ አደረጃጀት የፕላን ጽ/ቤት ተብሎ ራሱን ችሎ በመደራጀቱ ምክንያት ጽ/ቤቱ በአዲስ መልክ የፋይናንስ ጽ/ቤት በሚል ስያሜ በአዋጅ የተሰጠውን ስልጣንና ተግባር መነሻ በማድረግ ተደራጅቷል፡፡

በመሆኑም ከዚህ በፊት የነበረዉን የተቋሙን ነባራዊ ሁኔታና አፈጻጸም በመዳሰስ በሂደቱ የተገኙ ስኬቶችን በማስፋት፣ ያደናቀፉ ማነቆዎችን በመለየት መልካም ተሞክሮዎችን በመቀመርና በመተንተን በከተማዉ የሚፈሰዉን ዉስን ሀብት በአሰራር ለመምራት የሚያስችል ስትራቴጂያዊ ግቦችና የአፈጻጸም አቅጣጫዎችን እንዲሁም የክትትልና የግምገማ ስርዓቶችን በመተንተን የቀጣይ 10 ዓመት መሪ ዕቅድ (2013-2022) ማዘጋጀት አስፈልጓል፡፡

ይህ መሪ ዕቅድ የሌሎች ፈጻሚና ዓላማ አሰፈጻሚ መ/ቤቶችና አካላት የመረጃ ምንጭ በመሆን ቀጣይ በየዘርፉና በየሴክተሩ የሚዘጋጁ ዕቅዶች በከተማዉ የተተነበየዉን ዉስን ሀብት መነሻ እንዲያደርግ አመልካች ይሆናል፡፡ በተጨማሪም ቀጣይ በከተማዉ የሚታቀድ የልማት፣ የጥናትና ምርምር ስራዎችን ከመሪ ዕቅድ ጋር እየተሳሰረ እንዲሄድ አጋዥ ይሆናል፡፡

**የመሪ ዕቅድ ንድፈ-ሀሳባዊ ማዕቀፍና ትንተና**

ይህ 10 ዓመት መሪ ዕቅድ የሚያተኩረዉ በክፍላተ ኢኮኖሚ የሚመዘገቡ ዉጤቶችና ለዉጦች በዕቅድ ዘመን የሚፈሰዉን ዉስን ሀብት በላቀ አኳኋን በመፈጸም ሁለንተናዊ ለውጥ **በኢኮኖሚ**፣ **ማህበራዊ**፣ **ከባቢያዊና** **አገልግሎት ዘርፎች** ለውጥ ለማምጣት በከተማዉ የሚገኙ ፈጻሚና ዓላማ አሰፈጻሚ መ/ቤቶች የበኩላቸዉን አሰተዋጽኦ እንዲያበረክቱ ለዉጡን በአራት ምሰሶዎች (pillars) በመክፈል በእያንዳንዱ ምሰሶዎች ስር ፈጻሚና አሰፈጻሚ ሴክተሮችን በማካተት አተገባበሩ ፖሊሲዎችና ስትራቴጅዎችን መሠረት ባደረገ መልኩ ለውጥ ለማምጣት ተጠቁሟል፡፡

ክፍል አራት

የከተማ እተዳደር ፋይናንስ ጽ/ቤት

የ10 ዓመት መሪ ዕቅድ (2013-2022) ዓ.ም

**የዕቅዱ መነሻዎች፣ ልዩ ትኩረት መስኮች፣ ዓላማዎችና መሠረታዊ አቅጣጫዎች የመሪ ዕቅድ መነሻዎች**

የአሥር ዓመት መሪ ዕቅድ ይዘትና ዋና ዋና ግቦች በአግባቡ በመወሰን መነሻ የሆኑ ወሳኝ ጉዳዮች በግልፅ ማመልከት አሰፈላጊ ይሆናል፡፡ ይህም የዕቅዱን ይዘትና ዋና ዋና ግቦችን በግልፅና በተጨባጭ በማስቀመጥ፣ ዕቅዱንም ተግባራዊ በማድረግ፣ ተግባራዊ ሲደረግም የሚፈለገዉንና አግባብነት ያለዉን ዉጤት የሚያመጣ ሆኖ መፈፀሙን ለመከታተል፣ ለመደገፍና ለማረጋገጥ ያግዛል፡፡ በመሆኑም ዋና ዋና የዕቅድ መነሻዎች እንደሚከተለዉ ቀርቧል፡፡

ሀ. **የሀገራችን ራዕይ እንደ መነሻ**

የጽ/ቤታችን አስር ዓመት መሪ ዕቅድ በሀገራችን የተጀመረዉን ፍኖተ ብልፅግና ጉዞ በማፋጠን በ2012 የኢትዮጵያ ነፍስ ወከፍ ገቢ 953.18 ዶላር ከነበረበት በ2022 ወደ 2,220 ዶላር ለማድረስ የተያዘውን ግብ ለማሳካት በሚደረገዉ ርብርብ ወሳኙን ምዕራፍ የያዘ ሲሆን፣ በከተማችን በብልፅግና ጉዞ የዜጎችን ቁሳዊ ፍላጎት፣ ዕኩል የልማት ተሳታፊነት፣ ፍትሃዊ ተጠቃሚነት እና ነፃነትን ለማረጋገጥ የላቀ አሰተዋጽኦ ያለዉ ዕቅድ ነዉ፡፡ ስለሆነም የዕቅድ ዋና መነሻ የሆነውን ሀገራዊ ራዕይ መነሻ በማድረግ አገራችንን መካከለኛ ገቢ ካላቸው አገራት ተርታ ለማሰለፍ የሚያስችል ሚና በከተማችን እውን ለማድረግ አጋዥ ነው፡፡ በመሆኑም በቀጣይ 10 ዓመት መሪ ዕቅድ ዘመን በከተማ አስተዳደር የሚከናወኑ ተግባራት ወደዚህ ግብ የሚያደርሱ እንዲሆን ሁሉን አቀፍ ርብርብና ቅንጅት ባማከለ አኳኋን ማከናወን አለባቸው፡፡

ለ. **አገራዊና የሴክተር ፖሊሲዎችና ስትራቴጂዎች እንደ መነሻ**

የሀገራችንን ፈጣን የኢኮኖሚ ዕድገትና ብልጽግና ለማምጣት በየደረጃዉ የህዝቡን ተሳታፊነትና ተጠቃሚነት ለማረጋገጥ በሚገባ የተዘረዘሩ አገራዊ ፖሊሲዎችና ስትራቴጂዎች ከአንድ ዕቅድ

ዘመን ተሻጋሪ ከመሆናቸዉም በላይ እስካሁን ባለዉ ትግበራ መልካም ዉጤቶች እያሰገኙና ለብልፅግና ጉዟችን ጽኑ መሠረት እየጣሉ የመጡ ስለሆኑ በሴክተር ደረጃ በሚዘጋጀዉ 10 ዓመት መሪ ዕቅድ እንደ መነሻ ይወሳዳሉ፡፡

ሐ. **አገራችን የተሰማማችባቸዉ ድህረ-2015 ዘላቂ የልማት ግቦች እንደ መነሻ፡-**

በከተማችን ዘላቂ የልማት ግቦችን (SDG) ለማሳካት ጥረት እየተደረገ ነዉ፡፡ በመሪ ዕቅድ ዘመኑም እ.አ.አ ከ2020-2030 ወይንም ከ2013-2022 ዓ.ም ባለዉ ጊዜ የሚተገበሩ ዘላቂ የልማት ግቦችንና የአፍሪካ የጋራ አቋም (Common African Position /CAP/) ከሀገራችን ፖሊሲ፣ ስትራቴጂና ልማት ቅደም ተከተል ጋር በተጣጣመ መንገድ ተግባራዊ እንዲሆን ከተማ አስተዳደሩ ኃላፊነቱን እንድወጣ ተቋማችን የበኩሉን ሚና ይጫወታል፡፡

መ. **አለም አቀፍ እና ከባቢያዊ ኢኮኖሚያዊ ሁኔታዎችን እንደ መነሻ**

በአሁኑ ዘመን የአለም ኢኮኖሚ ሁኔታ ፈጣን ተለዋዋጭነት የሚታይበት ነዉ፡፡ እነዚህ ለዉጦች እንደ ኢትዮጵያ ባሉ በመልማት ላይ የሚገኙ አገሮች ኢኮኖሚ ላይ አወንታዊና አሉታዊ ተፅዕኖ የሚያሳድሩ በመሆኑ በከተማችን በቀጣዮቹ አስር ዓመታት የዕቅድ ትግበራ ሂደት ላይ ጫና ልያሳድሩ ይችላሉ፡፡

**ሠ. የአገራዊና ክልላዊ ነባራዊ ሁኔታ እንደ መነሻ**

በአገራችንና በክልላችን ባለፉት ተከታታይ ዓመታት እጅግ ፈጣን በሆነ የኢኮኖሚ ዕድገት ድህነትን ትርጉም ባለው ደረጃ ለመቀነስ ተችሏል፡፡ የዚህ ፈጣን ዕድገት ምንጭም በአብዛኛው መዋቅራዊ ሽግግር መሠረት በመጣል መንግስት ካከናወናቸው የመሠረተ ልማት ዝርጋታዎች፣ በከተሞች በመንግስትና በግል ዘርፍ ከተደረጉ የኮንስትራክሽን ስራዎች፣ እንዲሁም ግንባታዎችን ተከትሎ የተስፋፉ የአገልግሎት ዘርፍ እንቅስቃሴ ነው፡፡ በተመሳሳይ መልኩ በከተማችን ባለፉት ዓመታት ድህነት በመለኪያዎቹ (ከድህነት ወለል በታች ያለው ህዝብ ቁጥር፣ በድሆች መካከል ያለው ልዩነትና አስከፊ ድህነት ውስጥ ያለው ህብረተሰብ ክፍል እንዲሁም በሀብታምና በድሀ መካከል ያለው የኑሮ ልዩነት) በሁሉም መስክ በተከናወኑ የልማት ሥራዎች በአንፃራዊነት ለውጥ የመጣ ቢሆንም በአተገባበር ሂደት አሁን ከደረስንበት ከህዝብ ቁጥር አንፃር ሲነፃፀር ለውጡ አዝጋሚ ነው፡፡ በመሆኑም በቀጣይ መሪ ዕቅድ ዘመን የፍትሃዊ ተደራሽነት እና የዜጎች እኩል ተጠቃሚነት በግብርና፣ በአምራች ኢንዱስትሪ እና በአገልግሎት ዘርፎች ላይ በከተማችን ሁሉአቀፍ የልማት ሥራዎችን በመተግበር ፈጣንና ዉጤታማ አፈጻጸሞችን በላቀ አኳኋን መፈጸም ትኩረት የሚሰጠዉ ጉዳይ ይሆናል፡፡ ከዚህ አንጻር በክልላችንና በከተማችን እያጋጠሙ ያሉ ዋና ዋና ችግሮች የዋጋ ንረትና የኑሮ ውድነት፣ ኢ-ፍትሃዊ የሀብት ክፍፍል፣ አስተማማኝና ዘላቂ የስራ ዕድል ያለመኖር እና የኢኮኖሚያዊና ማህበራዊ መሠረተ ልማት ጥራት መጓደል ጋር የተያያዙ ችግሮች መኖራቸው ለመሪ ዕቅዱ እንደመነሻ ተወስዷል፡፡

**ረ. ያለፉት ሁለት የዕድገትና ትራንስፎርሜሽን ዕቅዶች አፈፃፀም እንደመነሻ**

ያለፉት ሁለት የዕድገትና ትራንስፎርሜሽን ዕቅዶች ትግበራ በመገባደዱ ተተኪዉ የ10 ዓመት መሪ ዕቅድ ዝግጅት በሰፊዉ እየተከናወነ ይገኛል፡፡ ከዚሁ በመነሳትም በ10 ዓመት መሪ ዕቅድ ባለፉት የሁለት የዕድገትና ትራንስፎርሜሽን ዕቅድ ዘመን የተመዘገቡ መልካም ዉጤቶችንና በትግበራ ሂደት የተገኙ መልካም ተሞክሮዎችን ሥራ ላይ እንዲዉል በማድረግ ዉጤቶችን ለማስገኘት፣ ድክመቶችንና ያጋጠሙ ስጋቶችን በማስወገድ ወደ መልካም አጋጣሚዎች በመቀየር የሚዘጋጀዉ መሪ ዕቅድ ተፈጻሚነት ይበልጥ ስለሚያጠናክር እንደመነሻ ተወሰዷል፡፡

**የ10 ዓመት መሪ ዕቅድ ልዩ የትኩረት መስኮች**

የ10 ዓመት መሪ ዕቅድ (2013-2022) በመሠረቱ ያለፉት ሁለት የዕድገትና ትራንስፎርሜሽን ዕቅድ መነሻዎች፣ ዓላማዎችና የትኩረት አቅጣጫዎችን የሚያስቀጥል ሆኖ ያለፉት ሁለት የዕድገትና ትራንስፎርሜሽን ዕቅድ አፈጻጸም ሂደት የተመዘገቡ ዉጤቶች፣ በአፈጻጸም ሂደት የነበሩ ድክመቶች እንዲሁም ያጋጠሙ ስጋቶችና መልካም ተሞክሮዎች እንደ መነሻ ተወስደዋል፡፡ ይህም ሆኖ የ10 ዓመት መሪ ዕቅድ ልዩ ትኩረት ማድረግ የሚገባቸዉ ጉዳዮች እንደሚከተለዉ ቀርቧል፡፡

**ሀ. የፊስካል ፖሊሲ፣ ሲቪክና ትብብር ማዕቀፍ ትኩረት መስከ**

በዚህ መሪ ዕቅድ ዘመን ይህ ትኩረት መስክ የከተማዉን ሀብት በማስተዳደር የማይተካ አሰተዋጽኦ የሚያደርግ የሴክተሩ ዘርፍ ሆኖ ይቀጥላል፡፡ ከዚህ አኳያ በቀጣይ በየዘርፉ በሴክተር መ/ቤቶችና የሚታቀድ የከተማ ልማት ሥራዎችን ለማስፈጸም የሚመደበዉ ዉስን መደበኛና ካፒታል በጀት ወጪ ቆጣቢ በሆነ መንገድ ለመምራት የሚያስችል አሰራር ስርዓት በመዘርጋት ባለበጀት መ/ቤቶችና በየተቋማት የሚደለደለዉ ከተለያዩ ምንጮች የተገኘዉን ሀብት ፍትሃዊ እንዲሆን ልዩ ትኩረት ይሠጣል፡፡ በዚህም መሠረት በበጀት ዝግጅትና አሰተዳደር፣ ከመንግስታት ትብብር የሚገኝ ሀብት በፍትሃዊነት ማስተዳደር፣ በፊስካል ፖሊሲ (ማዕቀፍ) ገቢ አሰባሰብ ስርዓት መዘርጋት፣ በሲቪክ ማኀበረሰብ ድርጅቶች የፕሮጀክቶች ጉዳይ ማስተባበርና በፕሮጀክት ድጋፍ የሚፈሰዉ ሀብት ስርጭቱ ፍትሃዊ እንዲሆን ማስቻል የሚፈሰዉ ሀብት ፍሰት ክትትልና የቁጥጥር ሥራዎችን ዉጤታማና ፍትሃዊ በሆነ መንገድ በማሰተዳደርና በመምራት ላይ ልዩ ትኩረት ይሠጣል፡፡ በትግበራ ሂደት ሊያጋጥሙ የሚችል ማነቆዎችን በመለየትና አሰራር

ስርዓትን በመዘርጋት በአሰተማማኝ ሁኔታ ለመፍታት ልዩ ትኩረት የሚሰጠዉ ይሆናል፡፡

**ለ. የመንግስት ሀብት አስተዳደርና ቁጥጥር ስርዓት ትኩረት መስክ፡-**

በክልል የወጡ የመንግስት ፋይናንስ አሰተዳደር የህግ ማዕቀፎችን መነሻ በማድረግ ጠቅላላ በዞን መንግስት ፍላጎትና አቅርቦት መካከል በሚታየዉ ክፍተት ከተለያዩ የገቢ ምንጮች በገንዘብ ወይም በዓይነት ሀብትን በመሰበሰብ በመንግሥት መ/ቤቶች በመደበኛና በካፒታል ሥራዎች የሚመደብላቸዉን ዉስን ሀብት በተገቢና አግባብ ባለዉ የመንግስት አካል በፀደቀ ዓላማ ብቻ በቁጠባ፣ በብቃት እና ዉጤትን በከፍተኛ ደረጃ ሊያስገኝ በሚችል መንገድ እንዲዉል በማድረግ፣ የመረጃ አያያዝ ሥራዓቱን በማዘመንና በማደራጀት የፋይናንሻል ሪፖርቶችንና ልዩ ልዩ መግለጫዎችን በተቀመጠዉ ስታንዳርድ መሠረት በማዘጋጀት፣ በመተንተን፣ ተደራሽ በማድረግና በመቆጣጠር የማይተካ ሚና ያለዉ በመሆኑ የሴክተሩ ትኩረት መስክ ሆኖ ይቀጥላል፡፡ ከዚህም አኳያ ከዞን እስከ ወረዳ ድረስ የተፈቀደዉን በጀት መነሻ በማድረግ ተዘጋጅቶ በሚቀርበዉ በጥሬ ገንዘብ ፍላጎት መርሃ ግብር መሠረት ጥሬ ገንዘብ ማስተላለፍ፣ ክፍያ መፈጸም፣ መረጃ ማደራጀት፣ መተንተን፣ ሪፖርቶችንና መግለጫዎችን ማዘጋጀትና ማቅረብ፣ ኦዲት ማስደረግና ግብረ መልስ መሥጠትና የባከኑ ሀብቶች እንዲመለሱ የማስደረግ ስራ ትኩረት የሚሰጠዉ ጉዳይ ይሆናል፡፡ በዘመናዊ ተክኖሎጂ የመረጃ አያያዝ ስርዓትን በማዘመን፣ በመረጃ ጥራት ላይ የሚታዩ ክፍተቶችን በመለየት የሚሰራ ሲሆን የዉስጥ ቁጥጥር ስርዓትን ልዩ ትኩረት በመስጠት በሚታዩ ኦዲት ግንኝቶች ላይ የሚወሰድበትን አሰራር ስርዓትን አጠናክሮ መቀጠል ልዩ ትኩረት የሚሰጠዉ ይሆናል፡፡

ከተለያዩ አለም አቀፍ ድርጅቶችና መንግስታት እንዲሁም ከመንግስታት ትብብር የሚገኙ የበጀት ድጋፎችን የተደረጉ ስምምነቶችን መነሻ በማድረግ በተቀመጠዉ የጊዜ ገደብ ዉስጥ በሥራ ላይ እንዲዉል በማድረግ አሰፈላጊዉን መረጃዎች በወቅቱ ተደራሽ በማድረግ በመንግስትና በልማት አጋሮች መካከል ያለዉ ግንኙነት ተጠናክሮ የሚቀጥል ይሆናል፡፡ በዚህም መሠረት የክፍያና ጥሬ ገንዘብ አሰተዳደርና ቁጥጥር፣ የፋይናንስ አሰተዳደር መረጃዎችን ወቅቱ በሚፈልገዉ ዘመናዊ ተክኖሎጂ ማሰተዳደር እና በቻናል አንድ ፕሮግራሞች/ፕሮጀክቶች በኩል የሚፈሰዉ ሀብት ፍትሃዊ በሆነ መንገድ ማሰተዳደር እንዲሁም የተመደበዉ ሀብት በታለመለት ዓላማ ላይ በአግባቡ ስለመዋሉ መቆጣጠር፣ ግብረ መልስ መስጠት፣ አጠቃላይ የሀብት አሰተዳደርና የመረጃ አሰጣጥ ስርዓት ግልፅ በሆነ መንገድ መፈጸም እንዲሁም የማስፈጸም አቅም ግንባታና የተዘረጉ የአሰራር ስርዓቶችን ማሻሻል በልዩ ትኩረት የሚሰራ ይሆናል፡፡

**ሐ. ግልጽ፣ ውጤታማ እና ተጠያቂነት ያለበት የመንግስት ግዥና ንብረት አስተዳደር እና ማስወገድ አገልግሎት ትኩረት መስክ**

በመሪ ዕቅድ ዘመን የመንግስት ግዥና ንብረት አስተዳደር መዋቅሩን የሰው ኃይል በአመለካከትና በሙያ አቅም በማጠናከር፣ ግዥዎች ወጪ ቆጣቢ፣ ግልጽ፣ ከብክነት የፀዳ፣ ቀልጣፋና ውጤታማ እንዲሆን ማስቻል እንዲሁም ገንዘብ ሊያስገኝ የሚችለውን ከፍተኛ ፋይዳ (Value for money) ማስገኘቱን ማረጋገጥ እና ሁሉም የመንግሥት መስሪያ ቤቶች የግዥ ፍላጎት በማሰባሰብና ግልጽ ጨረታ በማዉጣት ሕትመቶች፣ የተለያዩ ቁሳቁሶች፣ ተሸከርካሪዎችና ማሽነሪዎች የሚገዙበት አሰራር መዘርጋት፣ በወቅቱ የንብረት ማስወገድ ሥራ በማከናወን የመንግሰት ንብረቶችን ከብክነት ማዳን፣ ክትትልና ድጋፍ በሁሉም መስክ ማጠናከር፣ የግዥና የንብረት አስተዳደር አፈጻጸም ኦዲት ተደርጎ ሪፖርቱን ተደራሽ ማድረግና የማስተካከያ እርምጃ እየተወሰደ መሆኑን መከታተል፣ በግዥ አፈጻጸምና ንብረት አወጋገድ ሂደት ላይ የሚቀርቡ ቅሬታዎችን ለመፍታት የሚያስችሉ ዉሳኔዎችን መስጠት፣ ግዥና ንብረት አስተዳደር ስርዓቱን በጥብቅ ዲስፕሊን መምራት እና የመንግስት ግዥዎች በጥራትና በወቅቱ የሚፈጸምበት አሰራር ስርዓት ማጠናከር እንዲሁም የመንግስት ግዥ ኮንትራት አስተዳደር ሥርዓት ላይ የሚስተዋለዉን ክፍተት አሰራርን በማጠናከር መፍታት ልዩ ትኩረት የሚሰጠዉ ይሆናል፡፡

በከተማዉ ከፍተኛ የመንግስት ሀብት በሚፈስበት በመንግስት ግዥ ሂደት ውስጥ ገንዘብ ሊያስገኝ የሚገባውን ከፍተኛ ኢኮኖሚያዊ ጠቀሜታ እንዲያስገኝና የግዥ ሥርዓቱ ፍትሃዊ፣ ግልፅ፣ ውጤታማና ተጠያቂነት የሰፈነበት ሆኖ እንዲፈጸም እና የንብረት አሰተዳደር ሥርዓቱን በማዘመን የአገልግሎት አሰጣጥ ውጤታማነት በመጨመር ዘርፉን በመቆጣጠር የተዘረጋዉ አሠራር በመሪ ዕቅድ በይበልጥ ተጠናክሮ የሚቀጥል ይሆናል፡፡

ከዚህ በላይ የተመለከቱት የ10 ዓመት መሪ ዕቅድ የትኩረት መስኮች ከዚህ በታች ቀጥሎ በቀረቡት የዕቅድ አላማዎች፣ መሠረታዊ አቅጣጫዎች እና በቀጣይም በየዘርፉ ዕቅዶች ቀርበዋል፡፡

**የመሪ ዕቅድ ዓላማዎች**

**የዕቅድ ዋና ዓላማ**

የተቋሙ አስር ዓመት መሪ ዕቅድ በሀገራችን የተጀመረዉን ፍኖተ ብልፅግና ጉዞ በማፋጠን በ2012 የኢትዮጵያ የነፍሰ ወከፍ ገቢ 953.18 ዶላር ከነበረበት በ2022 ወደ 2,220 ዶላር ለማድረስ የተያዘውን ግብ በዞናችን ለማሳካት በሚደረገዉ ርብርብ ወሳኙን ምዕራፍ የያዘ ሲሆን፣ በዞናችን በብልፅግና ጉዞ የዜጎችን ቁሳዊ ፍላጎት፣ ዕኩል የልማት ተሳታፊነት፣ ፍትሃዊ ተጠቃሚነት እና ነፃነትን ለማረጋገጥ የላቀ አሰተዋጽዖ ያለዉ ዕቅድ ነዉ፡፡ በመሆኑም በቀጣይ 10 ዓመት መሪ ዕቅድ ዘመን በከተማ አስተዳደር የሚከናወኑ ተግባራት ወደዚህ ግብ የሚያደርሱ እንዲሆኑ ሁሉን አቀፍ ርብርብና ቅንጅት ባማከለ አኳኋን ማከናወን ነዉ፡፡

**ዝርዝር ዓላማዎች**

በመሪ ዕቅድ የሚከተሉት ዋና ዋና ዝርዝር ዓላማዎች አሉት፡-

ሀ. የፊስካል ፖሊሲ (ገቢ፣ ወጪና በጀት) አተገባበርን በቁርጠኝት በመፈፀም የከተማዉን ሀብት ማሳደግ፣

ለ. የመንግስት ሀብትን ፍትሃዊ፣ ግልፅና ተጠያቂነት ባለዉ መንገድ፣ በቁጠባ፣ በብቃት እና ዉጤትን በላቀ ደረጃ ሊያስገኝ በሚችል አኳኋን መምራት፣ ማስተዳደር እና መቆጣጠር፣

ሐ. ግዥና ንብረት አሰተዳደርን ወጪ ቆጣቢ፣ ወቅታዊ፣ ግልጽ፣ ቀልጣፋ፣ ውጤታማ በሆነ

መንገድ መምራት፣ አድሎአዊ አሰራርና የሀብት ብክነት እንዲከስም ማድረግ፡

መ. የሴክተሩ የመረጃ አያያዝ ስርዓት በዘመናዊ ተክኖሎጂ በመታገዝ ተጠያቂነትን በሚያሰፍን መንገድ በማሰተዳደርና በመቆጣጠር ወቅታዊ ተደራሽነትን በጥራት ማረጋገጥ፣

**የዕቅዱ መሠረታዊ አቅጣጫዎች**

የ10 ዓመት መሪ ዕቅድ መሠረታዊ አቅጣጫዎች ያለፉት መጀመሪያዉና ሁለተኛዉ ዕድገትና ትራንስፎርሜሽን ዕቅድ መሠረታዊ አቅጣጫዎች ላይ የተገነቡ ሲሆኑ ዕቅዱን ኢኮኖሚ መዋቅራዊ ለዉጥ ማምጣት በሚያስችል መልኩ መምራትና ከፍ ብሎ የተቀመጡ ዋና እና ዝርዝር ዓላማዎችን በቀጣይነት ለማሳካት የሚያስችል እና የተቋሙ ዋና ዋና ዘርፎች እቅዶችም እንደመነሻ የሚያገለግሉ ናቸዉ፡፡ እነዚህ መሠረታዊ አቅጣጫዎች የሚከተሉት ናቸዉ፡፡

ውጤታማ የፊስካል ማዕቀፍ አሰራር ሥርዓትን በማጠናከር የከተማዉን ሀብት በማሳደግና በጀትን ፍትሃዊ በሆነ መንገድ በመደልደል የዜጎችን ዕኩል ተጠቃሚነትን ማረጋገጥ፤

2. የሀብት አሰተዳደርና ቁጥጥር ስርዓትን በማጠናከር የሀብት አጠቃቀማችን በቁጠባ፣ በብቃት፣ ዉጤትን በከፍተኛ ደረጃ ሊያስገኝ በሚያስችል መንገድ መምራት፣ ማስተዳደር እና መቆጣጠር፣

3. ከተለያዩ አለም አቀፍ ድርጅቶችና መንግስታት እንዲሁም የውጭ እና ሀገር በቀል ሲቪክ ማህበረሰብ ድርጅቶች የሚያካሂድ ፕሮግራሞች/ፕሮጀክቶች የሚፈሰዉ ሀብት ፍትሃዊ በሆነ መንገድ መጠቀም የሚያስችል አሰራር ስርዓትን ማጠናከር፤

4. የማሰፈጸም አቅም ግንባታ ሥራዎችን በማጠናከር በሁሉም መስክ የሚተገበሩ ተግባራትን ወጤታማነት ሊያረጋግጥ በሚያስችል አኳኋን የተደራጀና የተቀናጀ ክትትልና ግምገማ ስርዓት ማጠናከርና ማዘመን፣

5. የመረጃ አያያዝና አደረጃጀት ሥርዓት ማዘመን፣ ግልፅነትና ተጠያቂነት ባለበት መልኩ ማስተዳደር፣ ጥራትና ተደራሽነትን በማሳለጥ በየዘርፉ የሚታየወን የመረጃ ጉድለት መሙላት፤

###### የ10 ዓመት መሪ ዕቅድ ዋና ዋና ግቦች ትንበያ ማጠቃለያ

በዕቅድ ሰነዱ ያለፉት ሁለት የዕድገትና ትራንስፎርሜሽን ዕቅድ የ2012 በጀት ዓመት የተደረሰበትን አፈፃፀምና በዚሁ ላይ በመመሥረት በ10 ዓመት መሪ ዕቅድ የመጨረሻ ዓመት (2022) ይደረስባቸዋል የተባለ የፊስካል ማዕቀፍ (ገቢ፣ ወጪና በጀት) ግቦች ትንበያ ማጠቃለያ ተደርጓል፡፡

ባለፉት 10 ተከታታይ የዕቅድ ዓመታት (2003-2012) እንደተገመገመው አማካይ የበጀት ዕድገት 16 በመቶ ማሳየቱ ይታወሳል፡፡

###### ሠንጠረዥ ---ቀጣይ ተከታታይ ዓመታት የከተማ አስተዳደሩ የበጀትና ወጪ ዕድገት ትንበያ

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ዝርዝር | **መነሻ ዓመት** | **የበጀት ትንበያ** | | | | | | | | | |
| **የ2012 አፈፃፀም** | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** |
| በከተማዉ የሚሰበሰብ ገቢ | 235,731,076 | 350208896 | 385,229,785.60 | 420,250,675.20 | 462,275,742.72 | 508,503,316.99 | 559,353,648.69 | 615,289,013.56 | 676,817,914.92 | 744,499,706.41 | 818,949,677.05 |
| ድጎማ | 48,561,418 | 54960406.00 | 60,456,446.60 | 65,952,487.20 | 72,547,735.92 | 79,802,509.51 | 87,782,760.46 | 96,561,036.51 | 106,217,140.16 | 116,838,854.18 | 128,522,739.59 |
| የውጭ ብድርና እርዳታ | 105,302,055 | 115,200,518 | 126,720,569.80 | 138,240,621.60 | 152,064,683.76 | 167,271,152.14 | 183,998,267.35 | 202,398,094.08 | 222,637,903.49 | 244,901,693.84 | 269,391,863.23 |
| ጠቅላላ ድምር | 389,594,549 | 520,369,820 | 572,406,802.00 | 624,443,784.00 | 686,888,162.40 | 755,576,978.64 | 831,134,676.50 | 914,248,144.15 | 1,005,672,958.57 | 1,106,240,254.43 | 1,216,864,279.87 |
| **ዝርዝር** | **የ2012 አፈፃፀም** | **የወጪ ትንቢያ** | | | | | | | | | |
| መደበኛ ወጪ | 242366893 | 293,263,940.53 | 319,924,298.76 | 351,916,728.64 | 387,108,401.50 | 425,819,241.65 | 468,401,165.81 | 515,241,282.40 | 566,765,410.64 | 623,441,951.70 | 293,263,940.53 |
| የካፒታል ወጪ | 49336332 | 59,696,961.72 | 65,123,958.24 | 71,636,354.06 | 78,799,989.47 | 86,679,988.42 | 95,347,987.26 | 104,882,785.99 | 115,371,064.58 | 126,908,171.04 | 59,696,961.72 |
| ጠቅላላ ወጪ | 101036325 | 122,253,953.25 | 133,367,949.00 | 146,704,743.90 | 161,375,218.29 | 177,512,740.12 | 195,264,014.13 | 214,790,415.54 | 236,269,457.10 | 259,896,402.81 | 122,253,953.25 |
| ጠቅላላ ድምር | 392739550 | 432,013,505.00 | 475,214,855.50 | 518,416,206.00 | 570,257,826.60 | 627,283,609.26 | 690,011,970.19 | 759,013,167.20 | 834,914,483.93 | 918,405,932.32 | 1,010,246,525.55 |

ግራፍ፡3. የቀጣይ አስር ዓመታት (2013-2022) የከተማው በጀትና ወጪ ዕድገት በሚለዮን ብር

**የተቋሙ ዕቅድ እና ዋና ዋና ግቦች**

የከተማዉ አስር ዓመት መሪ ዕቅድ በሀገራችን የተጀመረዉን ፍኖተ ብልፅግና ጉዞ በማፋጠን በ2012 የኢትዮጵያ የነፍሰ ወከፍ ገቢ 953.18 ዶላር ከነበረበት 2022 ወደ 2,220 ዶላር ለማድረስ የተያዘውን ግብ በከተማችን ለማሳካት በሚደረገዉ ርብርብ ወሳኙን ምዕራፍ የያዘ ሲሆን፣ በከተማችን በብልፅግና ጉዞ የዜጎችን ቁሳዊ ፍላጎት፣ እኩል የልማት ተሳታፊነትና ፍትሃዊ ተጠቃሚነት ለማረጋገጥ የላቀ አሰተዋጽኦ ያለዉ ዕቅድ ነዉ፡፡

በመሆኑም በቀጣይ 10 ዓመት መሪ ዕቅድ ዘመን በከተማዉ በሁሉም ተቋማት የሚከናወኑ ተግባራት ወደዚህ ግብ የሚያደርስ እንዲሆን ሁሉን አቀፍ ርብርብና ቅንጅት ባማከለ አኳኋን ማከናወን ያስፈልጋል፡፡

ከዚህ አኳያ በተቋሙ በየዘርፉ የሚተገበር ቀጣይ የ10 ዓመት መሪ ዕቅድ የሚከተሉትን ዋና ዋና ግቦችን መሠረት ያደረገ ነዉ፡፡

ግብ1. የከማዉ በጀት በ2012 መነሻ ብር 389,594,549 ከነበረበት በዕቅድ ዘመን መጨረሻ ወደ ብር 1,010,246,525.55 ማድረስ፣

ግብ 2. የበጀት አመዳደብና አጠቃቀም ወጪ ቆጣቢና ዉጤታማ ማድረግ

ግብ 3. የመንግስት ገቢና ወጪ እንዲጣጣም ማድረግ፣

ግብ 4. በከተማዉ የሚሰበሰበዉ ገቢ በማሳደግ ጠንካራ የፊስካል ማዕቀፍ የአሰራር ስርዓት መዘርጋት፤

ግብ 5. የመንግስት ጥሬ ገንዘብ አሰተዳደርና ክፍያዎችን ወቅታዊ፣ ቀልጣፋና ወጪ ቆጣቢ ማድረግ፤

ግብ 6. የመንግስት ሂሳብ አያያዝና ሪፖርት አቀራረብ ደረጃን ማሻሻልና በከፍተኛ ሁኔታ የተሰብሳቢና ተከፋይ ሂሳቦችን ሚዛን ትርጉም ባለ መንገድ መቀነስ፣

ግብ 7. የዉስጥ ኦዲትና ቁጥጥር ስርዓትን በማጠናከር ገንዘብ ሊያስገኝ የሚችለዉን ፋይዳ ማረጋገጥ፤

ግብ 8. ዘመናዊ የመንግስት ግዥና ንብረት አሰተዳደር ስርዓት መዘርጋት፣

ግብ 9. የመንግስት ፋይናንስ አሰተዳደርን በዘመናዊ መረጃ ስርዓት መደገፍ፣

ግብ 10. የመንግስት ፋይናንስ አሰተዳደሩ አሳታፊ፣ ግልጽና ተጠያቂነት የሰፈነበት እንዲሆን ማድረግ፤

ግብ 11. የሴክተሩን የማስፈጸም አቅም በማጎልበት የሰዉ ሀይል ልማት እንዲሁም የድጋፍና ክትትል ስራዎች በሁሉም መስክ ማጠናከር የሚያስችል የአሰራር ስርዓት መዘርጋት፤

ግብ 12. በጀት ነክ ያልሆኑ ሀብቶችን ፍትሃዊና ዉጤታማ በሆነ መንገድ መጠቀም የሚያስችል አሰራር ስርዓትን በመዘርጋት የሚገኘዉን ፋይዳ ማረጋገጥ፣

የተጣሉ ዋና ዋና ግቦች ማብራሪያዎችና ዉጤቶች ቀጥሎ በአጭሩ ቀርበዋል፡፡

ሠንጠረዥ ----- የተቋሙ ቀጣይ 10 ዓመታት የተጣሉ ግቦች ማብራሪያና ዉጤቶች

|  |  |  |  |
| --- | --- | --- | --- |
| ግቦች | ማብራሪያዎች | ዉጤቶች | ምርመራ |
| ግብ 1 | የከተማዉ በጀት የፋይናንስ ምንጮች የከተማዉ ገቢ እና እርዲታና ብድር መሆናቸዉ የሚታወቅ ሲሆን ድርሻቸዉን በተመለከተ የከተማዉ ገቢ በከፍተኛ ሁኔታ እያደገ (Increasing at Increasing Rate) የሚሄድ እና እርዳታና ብድር እየቀነሰ (Decreasing at Decreasing Rate) የሚሄድ ይሆናል:: | * በመሪ ዕቅድ ዘመን የከተማ በጀት በአማካይ ----በመቶ እድገት በማሳየት በዕቅድ ዘመኑ መጨረሻ የተመደበ የከተማ በጀት ብር 40,316,807,985 ቢሉዮን * የተረጋገጠ ፍትሃዊ ሀብት ክፍፍል፣ |  |
| ግብ 2 | የከተማዉ ዉስን ሀብት ለሁለም ተቋማት በፍትሃዊነት መደልደሉን ማረጋገጥ እና አጠቃቀሙም ዉጤታማና ወጪ ቆጣቢ ለማድረግ በሁለም መ/ቤቶች የፕሮግራም በጀትንግ የአሰራር ስርዓት መዘርጋት፣መተግበር እና ተከታታይነት ያለዉ ጠንካራ ክትትልና ግምገማ ስራዎች የሚከናወኑ ይሆናሉ፡፡ | * በሁሉም መ/ቤቶች የተዘረጋ የፕሮግራምንግ በጀት የአሰራር ስርዓት፣ * ፍትሃዊ የሆነ የበጀት ድልድል፤ * የተዘረጋ ግምገማ ስርዓት እና የክትትልና የተረጋገጡ ዉጤታማና ወጪ ቆጣቢ በሆነ መንገድ የተሰሩ የልማት ስራዎች፣ |  |
| ግብ 3 | የከተማ መንግስት የወጪ ፍላጎት በማጣጣም በከተማዉ የሚሰበሰበዉ የገቢ ዕድገት በሚቀጥሉት ተከታታይ ዓመታት ለማሳደግ ጠንካራ የአሰራር ስርዓት ተዘርግቶ በቅንጅትና በተደራጀ ሁኔታ የሚተግብር ይሆናል፡፡ | * የዕድገት ምጣኔዉን በመጠበቅ ያደገና ከወጪ ፍላጎት ጋር የተጣጣመ ገቢ፣ * ገቢን ለማሳደግ የተዘረጋ ጠንካራ አሰራር ስርዓት፣ |  |
| ግብ 4 | በሁሉም መስክ የከተማዉ ገቢ አቅም በማሳደግና መሠረቱን በማስፋት የወጪ ፍሊጎት መሸፈን የሚያስችል እና በጥናት የተደገፈ ጠንካራ የአሰራር ስርዓት በመዘርጋት የፊስካል ማዕቀፍ የሚዘጋጅ ይሆናል፡፡ | * የተዘረጋ ጠንካራ የፊስካል ማዕቀፍ አሰራር ሥርዓት፣ |  |
| ግብ 5 | ዉጤታማ የጥሬ ገንዘብ ገቢና ወጪ ዕቅድ በማዘጋጀትና በመተግበር የክፍያ ሥርዓቶችን በማሻሻል የተፈቀደዉን በጀት መነሻ በማድረግ ወቅታዊ ክፍያዎችን መፈጸም የሚያስችል አሰራር ስርዓት ማጠናከር፤ | * ጥራቱ ተጠብቆ በቀረበዉ ጥሬ ገንዘብ ፍላጎት መሠረት የተላለፈ ገንዘብ፣ * በተፈቀደዉ በጀት መሠረት ከተግባር ጋር የተጣጣመ በወቅቱ የተከፈሉ ክፍያዎች፣ |  |
| ግብ 6 | በመ/ቤቶች በሥራ ላይ የሚገኘዉን በጥሬ ገንዘብ ላይ የተመሠረተ የሂሳብ አያያዝ ስርዓትን በማሻሻል ወደ አኩራል (Accrual) የሂሳብ አያያዝ ሥርዓት በማሳደግ የሪፖርት ጥራትና ወቅታዊነት ደረጃን በማሻሻል ተደራሽ የሚደረግበትና በከፍተኛ ሁኔታ የተከማቸዉን የተሰብሳቢና ተከፋይ ሂሳቦችን በዕድሜ ዘመን ዝርዝር መረጃዎችን በማዘጋጀት ትርጉም ባለዉ ሁኔታ ሚዛናቸዉን በመቀነስ ነው፡፡ | * የተሻሻለ አኩራል (Accrual) የሂሳብ አያያዝ ሥርዓት፣ * ደረጃውን ጠብቆ ተደራሽ የተደረገ የሂሳብ ሪፖርት፣ * ጤናማ የሆነ የተሰብሳቢና ተከፋይ ሂሳቦች ሚዛን፣ |  |
| ግብ 7 | የከተማዉ ውስን ሀብት በፋይናንስ አስተዳደር የህግ ማዕቀፎች መሠረት በአግባቡ በስራ ላይ ስለመዋሉ ተከታታይነት ባለው መንገድ ኦዲት በማድረግ በሚገኙ ግኝቶች ላይ የማስተካከያ እርምጃ በመውሰድ የመንግስትን ሀብት ከብክነት በማዳን ውጤታማነቱን ማረጋገጥ እንዲሁም ከጊዜ ወደ ጊዜ እያደገ የመጣዉን የመንግስትን ሀብት ባገናዘበ ሁኔታ የኦዲትን ስራ ሽፋን በማሳደግ አሁን ያለዉን ጉድለት በመለየት የዉስጥ ኦዱት ክፍልን ማጠናከር፣ | * የፋይናነስ ህጉን ተከትሎ የተሰራ ወቅታዊና ጥራቱን የጠበቀ የኦዲት ሪፖርት * የሀብት ዕድገትን ባገናዘበ መሠረት በውስጥ ኦዲት ክፍል የተደረገ የአደረጃጀት ለውጥ፣ * በግኝቶች ላይ በተወሰደው እርምጃ ከብክነት የተመለሰ የመንግስት ሀብት፣ |  |
| ግብ 8 | የግዥ እና ንበረት አሰተዳደርን በማዘመን በዘርፉ የሚታየውን ክፍተት በመቅረፍ ግዥን በዕቅድ፣ ያለ አድሎ እና ከብክነት በጸዳ አኳኋን በጥራትና በወቅቱ መፈጸም፤ የመረጃ አያያዝን ጠንካራ ማድረግ፤የመንግስትን ንብረት ውጤታማ በሆነ መንገድ ማስተዳደርና መቆጣጠር፤ አገልግሎት የማይሰጡትን ቋሚ ንብረቶች በመለየት አሰራር ሥርዓቱን ጠብቆ በማስወገድ የመንግስትን ገንዘብ ከብክነት ማዳን፣ | * በዕቅድ የሚመራ የመንግስት ግዥ፣ * የዘመነ የግዥ መረጃ አያያዝ ሥርዓት፣ * ዘመናዊ የንብረት አስተዳደርና ቁጥጥር ሥርዓት፣ * ሥርዓቱን ጠብቆ የተወገደ ቋሚ ንብረት፣ |  |
| ግብ 9 | የተቀናጀ የበጀትና ወጪ መረጃ (IBEX) ስርዓትን በማሻሻል ለቴክኖሎጂ ምቹ የሆነ መሠረተ-ልማት በማስፋፋት የተቀናጀ የፋይናንስ አስተዳደር መረጃ ሥርዓት (IFMIS) በመንግስት መ/ቤቶች መዘርጋት፣በዘርፉ የባለሙያዎችን የማስፈጸም አቅም ማሳደግ እና የመረጃ አስተተዳደርና አያያዝን በማዘመን ጥራቱን የጠበቀ መረጃ እንዲኖር ለማድረግ ነው፡፡ | * የዘመነና የተቀናጀ የፋይናንስ የአሰራር ሥርዓት (IFMIS)፣ * የተስፋፋ የቴክኖልጂ መሠረተ-ልማት፣ * ጥራቱንና ወቅታዊነቱን የጠበቀ መረጃ፣ |  |
| ግብ 10 | የከተማዉን መስተዳድር መ/ቤቶች የፋይናንስ ግልጽነት እና ማህበራዊ ተጠያቂነትን በማሰፈን የፋይናንስ መረጃዎች (በጀት፣ወጪ፣ግዥ እና ኦዲት) ለዜጎች ግልፅ ማድረግ እንዱሁም ዜጎች በበጀት ዝግጅት እንዲሳተፉ፣አፈጻጸሙን እንዲከታተሉና እንዲገመገሙ በማድረግ ህብረተሰቡ በልማት ሥራዎች ላይ ባለቤት እንዲሆኑ የሚደረግበት ነዉ፡፡ | * በየመ/ቤቱ የሰፈነ የፋይናንስ ግሌጽነትና ማህበራዊ ተጠያቂነት፣ * ለዜጎች ግልጽ የሆኑ የፋይናንስ መረጃዎች፣ * ዜጎችን ያሳተፈ የድጋፍና ክትትል ሪፖርት፣ |  |
| ግብ 11 | በከተማ አሰተዳደር አቅም ክፍተትን በጥናት በመለየት የማስፈጸም አቅም ግንባታ በማከናወን ተከታታይነት ያለዉ ጠንካራ ድጋፋዊ ክትትልና ግምገማ ሥራዎችን ማከናወን ነዉ፡፡ | * በዳሰሳ ጥናት የተለየ የማስፈጸም አቅም ክፍተት የሚያሳይ መረጃ፣ * የማሰፈጸም አቅሙ የጎለበተ የሰዉ ሀይል፣ * ጠንካራ ድጋፋዊ ክትትልና ግምገማ ስርዓት፣ |  |
| ግብ 12 | ከተለያዩ አለም አቀፍ መንግስታትና ድርጅቶች፣ከመንግስታት ትብብር፣ ከዉጭና ሀገር በቀል ሲቪክ ማኀበረስብ ድርጅቶች የሚገኘዉን ሀብት በሚደረጉ ስምምነቶች መሠረት በመፈጸምና ድጋፋዊ ክትትልና ግምገማ በማድረግ የተሟላ፣ ጥራቱን የጠበቀ መረጃ ተደራሽ ማድረግ የሚያስችል ፍትሃዊነቱን የሚያረጋግጥ የአሰራር ስርዓት በማስፈን የሚገኘዉን ፋይዳን ማረጋገጥ ነዉ፡፡ | * በስምምነት መሠረት የተከናወኑ ተግባራትና የተገኘ ፋይዳ፣ * ጠንካራ ድጋፋዊ ክትትልና ግምገማ ሥርዓት፣ * ዘመናዊ ጥራቱን የጠበቀና የተሟላ የመረጃ አያያዝና ተደረሽነት፣ * ውጤታማና ፍትሃዊ የሀብት ፍሰትና ስርጭት አሰራር ስርዓት፣ |  |

የማስፈጸሚያ ስልቶች

ከዚህ በላይ የተመለከቱትን ግቦች ለማሳካትና ተፈጻሚነታቸዉን ለማረጋገጥ የሴክተሩን የማቀድ፣ የማስፈጸም፣ የመደገፍ፣ የመከታተል እና የመገምገም አቅም የማሳደግ ስራዎች ይከናወናሉ፡፡ በመሆኑም በዳሰሳ ጥናት ላይ የተመሠረቱ የተለያዩ አጫጭርና መደበኛ የአቅም ግንባታ ስራዎች የማቀድና የማስፈጸም ሥራዎች ተግባራዊ ይደረጋሉ፡፡ በሚመለከታቸዉ የሥራ ዘርፎች ከመደበኛ በጀት በተጨማሪ ሀብት የማፈላለግና ፕሮግራሞችና ፕሮጀክቶች የመፈጸም ብቃት ለማሳደግ ትኩረት የሚሰጥ ሲሆን የድጋፋዊ ክትትልና ግምገማ እንዲሁም የግብረ-መልስ አሰጣጥ ስርዓት በተጠናከረ መልኩ የሚዘረጋ ይሆናል፡፡ በመሪ ዕቅድ ዉስጥ የተቀመጡትን ግቦች በመተግበርና ዓላማዎችን በማስፈጸም አግባብነት ያላቸዉ ተቋማዊ አደረጃጀትና የትግበራ ክትትል ያስፈልጋል፡፡

###### በዕቅድ አፈጸጸም ሂደት የሚጠበቁ ዕድሎችና ስጋቶች

**ዕድሎች**

* ባለፉት ሁለት የዕድገትና ትራንስፎርሜሽን ዕቅድ ትግበራ አፈጻጸም ላይ የተገኙ መልካም ተሞክሮች ቀጣዩን መሪ ዕቅድ በተሻለ ለመተግበር ምቹ ሁኔታ መፍጠራቸዉ፣
* የመንግስት ወጪ አሰተዳደርና ቁጥጥር ማሻሻያዎቹ ቀጣይነት ያላቸዉ መሆናቸዉ፣
* ከዉጭ መንግስታትና ድርጅቶች፣ ከመንግስታት ትብብር እና የወጭና ሀገር በቀል ሲቪክ ማኀበረሰብ ድርጅቶች ጋር ባለዉ መልካም ግንኙነቶች የሚገኝ የሀብት ፍሰት መኖር፣
* በዘርፉ የሰለጠነ የሰዉ ኃይል በገበያ ላይ በበቂ ሁኔታ መኖር፣
* በፌደራልና በክልል መንግስት የሚተገበሩ ልማትን ልያፋጥኑ የሚችሉ ፖሊሲዎች፣ ስትራቴጂዎች መኖራቸዉ፣
* ሀገር በቀል ኢኮኖሚ /Home Grown Econmy/ ሪፎርም መተግበሩ፣
* መምሪያዉ በተሻሻለዉ አዲስ አደረጃጀት ወደ ሥራ መግባቱ፣
* አዳዲስ የቴክኖሎጂ ዕድገት እየሰፋ መሄዱ፣

እነዚህ መልካም ዕድሎችን በመጠቀምና በስራ ላይ በማዋል በዓይነት፣ በመጠንና በጥራት የ10 ዓመቱን መሪ ዕቅድ አፈጻጸም በላቀ ዉጤት ማስመዝገብ ይቻላል፡፡

**ስጋቶች**

ስጋቶች የዕቅድ ስኬቶቻችንን ሊያደናቅፉ የሚችሉና በተጨባጭ ከመከሰታቸዉ በፊት የመከላከያ ስትራቴጂ ሊዘጋጅላቸዉ የሚገቡ ፈተናዎች ናቸዉ፡፡ ከዚህ አንጻር በመሪ ዕቅድ ዘመን ስኬታማነትን ሊፈታተኑ ይችላሉ ተብለዉ ከሚታሰቡ ስጋቶች መካከል፡-

* ዕቅዱን ለማስፈጸም የታቀደዉና የተተነበየዉ ሀብት በበቂ መጠንና ጥራት ባይገኝ፣
* በአለም አቀፍ ደረጃ የተከሰተዉ የኮቬድ 19 ወረርሽኝና የተፈጥሮ አደጋዎች መኖሩ፣
* የብልሹ አሰራርና ሀብት ብክነት ተግባር ያልተቀረፈ መሆኑ የከተማዉ ኢኮኖሚያችን እየሰፋና እየተወሳሰበ ከመሄዱ አንጻር የመፈጸምና የማስፈጸም አቅም ዉስንነት መኖር፣
* የአለም ኢኮኖሚ መቀዛቀዝ የዉጭ ንግዳችን (በዉጭ ምንዛሬ ግኝት) ላይ የሚያስከትለዉ ተፅዕኖና በአለም ደረጃ ሊከሰት የሚችል የዋጋ አለመረጋጋት በመሪ ዕቅድ የአፈጻጸም ሂደት ላይ አሉታዊ ተፅዕኖ ሊያስከትል ይችላል ተብለዉ ከሚጠበቁ ስጋቶች የሚጠቀሱ ናቸዉ፡፡

**ስጋትን ለመቀነስ የሚያስችሉ እርምጃዎች**

ከሁሉም በላይ የነበሩ ዕድሎችን አሟጦ መጠቀም ዋነኛዉ የስጋት መከላከያ መንገድ መሆን አለበት፡፡ ከፍ ብለዉ የተቀመጡ ስጋቶች በተጨባጭ ከመከሰታቸዉ በፊት ለመከላከል የተደራጁና የተቀናጁ የልማት ሥራዎች በከተማችን በሁሉም ተቋማትእንዲከናወኑ ይደረጋል፡፡ የፋይናንስ እጥረትን በተመለከተ የተጀመረዉን የከተማዉን ገቢ አሰባሰብ ስርዓት ዘመናዊ ማድረግን አጠናክሮ በማስቀጠል እንዲሁም የገቢ መሠረቱን በማስፋት የተገኘዉን ሀብት በብቃት፣ በቁጠባ፣ ዉጤታማ በሆነ መንገድ በመጠቀምና የዉስጥ ስርዓትን በማጠናከር ችግሩን ለመከላከል ትኩረት ተሰጥቶ ይሰራል፡፡ ብልሹ አሰራርና ሀብት ብክነት ተግባራትን ለመከላከል በከተማ ማዕከል በሁሉም ተቋማት የዜጎችን ግንዛቤ በማሳደግ የግልጽነትና ተጠያቂነት ስርዓት የሚሰፍን ይሆናል፡፡ የመፈጸምና የማስፈጸም አቅምን ከማሳደግ አንጻር በመሪ ዕቅድ ዘመን የአቅም ግንባታ ሥራዎች በሁሉም መስክ ቅድሚያ ተሰጥቶ የሚሰራ ሲሆን በእያንዳንዱ በተቀመጠዉ አግባብ መፈጸሙን በቅርብ የመከታተል፣ ድጋፍ የመስጠትና የመገምገም ስራ ይሠራል፡፡

**የአፈጻጸም፣ ክትትልና ግምገማ ሥርዓት**

የዕቅድ አፈጻጸም፣ ክትትልና ግምገማ ስርዓት በከተማ ደረጃ ወጥነት፣ትስስር፣ ተመጋጋቢነት እና ተደጋጋፈነት ባለዉ አግባብ እንዲረጋ ማድረግ የመሪ ዕቅዱን ዓላማ ከማሳካት አኳያ ከፍተኛ አሰተዋጽዖ አለዉ፡፡ የዕቅድ አፈጻጸም መረጃዎች አሰተማማኝ ከሆኑ ተመሳሳይ ምንጮች እንዲመነጩ ማድረግ፣ ባለድርሻ አካላት በዕቅድ አፈጻጸም ዙሪያ ተመሳሳይ መልዕክት እንዲያስተላልፉ ለማስቻል፤ ዉጤታማ ድጋፋዊ ክትትልና ግምገማ ስራ ወሳኝ ነዉ፡፡ በተለያዩ አካላት በሚካሄዱ ተግባራት ወጥነት፣ ትስስር፣ ተመጋጋቢነት እና ተደጋጋፊነት- እንዲኖራቸዉ ማድረግ እንዱሁም የባለድርሻ አካላትን ሚና በመለየት ወጥነት ያላቸዉ የዕቅድ አፈጻጸም፣ ክትትልና ግምገማ ስታንዳርዶችና የመመዘኛ ዘዴዎችን በመዘርጋት በተለያዩ ደረጃዎች በሚካሄድ የዕቅድ አፈጻጸም ክትትልና ግምገማ ሥራዎች መካከል በዕቅድ አፈጻጸም ዙሪያ ቅንጅትና ዉህደትን መፍጠር የአንድ መሪ ዕቅድ ዉጤታማነት ለማረጋገጥ ወሳኝ ናቸዉ፡፡ በመሆኑም በመሪ ዕቅድ ዘመን ባለበጀት መ/ቤቶች ፍትሃዊ በሆነ መንገድ የበጀት ድልድል መደረጉንና መጽደቁን ማረጋገጥ፣ በየደረጃዉ የታወጀዉ በጀት ህዝቡ እንዲያውቀዉ በማድረግ የግልጸኝነትና ተጠያቂነት አሰራርን በማጠናከር መንግስት ለህዝቡ የሚያቀርበዉን መሠረታዊ አገልግልቶች ተደራሽነትን ቀልጣፋ፣ ዉጤታማ እና ከማንኛዉም አድሎ የፀዳ ከመደረጉም ባሻገር በህዝብና በመንግስት መካከል ያለዉ መተማመን እየጎለበተ እንዲሄድ ከፍተኛ አስተዋፅኦ ያለዉ በመሆኑ ለተግባራዊነቱ ተገቢዉ ድጋፋዊ ክትትልና ግምገማ ይደረጋል፡፡ የበጀት አመዳደብና አጠቃቀም በመሪ ዕቅድ ዘመን የተጣሉ ግቦችን ለማሳካት እንዲያስችል የተቀመጠዉን አቅጣጫ መሠረት በማድረግ በዋናነት ለዕድገት ተኮር ዘርፎች ቅድሚያ በመስጠት ለነባር ፕሮጀክቶች ቅድሚያ መሰጠቱን በድጋፋዊ ክትትል የሚረጋገጥ ይሆናል፡፡ ለዚህም ስኬታማነት ወቅታዊ መረጃና ልምድ ልዉዉጥ የሚደረግበት ሁኔታዎችን በመፍጠር በፕሮግራሞችና ፕሮጀክቶች ላይ የሚስተዋሉ የአፈጻጸም ችግሮችን ከሚመለከታቸዉ ባለድርሻ አካላት ጋር በመሆን የመፍታትና እንዳይደገሙ የማድረግ ሥራም በክትትልና ግምገማ የሚከናወን ይሆናል፡፡